RTS :: Obeležen Dan avijacije\nDruštvo Obeležen Dan avijacije\nponedeljak, 02. avg 2010, 07:28 -> 19:34\nLetačkim programom na vojnom aerodromu u Lađevcima, obeležen Dan avijacije. Vojska Srbije ima dugu i cenjenu vazduhoplovnu tradiciju, rekao Šutanovac i dodao da je modernizacija vazduhoplovstva od izuzetnog značaja u reformi vojske.\nAvijacija Vojske Srbije obeležila je svoj dan, ustanovljen u znak sećanja na 2. avgust 1893. godine, kada se prvi put zvanično pominje vazduhoplovstvo u tadašnjoj srpskoj vojsci.\nLetačkom programu na aerodromu u Lađevcima prisustvovali su ministar odbrane Dragan Šutanovac i načelnik Generalštaba Vojske Srbije general-potpukovnik Miloje Miletić.\n"Prvi zadatak, u narednom periodu, biće završetak profesionalizacije vojske i svrstavanje Srbije u red savremenih zemalja koje imaju potpuno profesionalizovanu vojsku", rekao je Šutanovac.\nMinistar odbrane je istakao da Srbija ima dugu vazduhoplovnu tradiciju i da je zato završetak reforme vojske, a time i modernizacija Vazduhoplovstva i protivvazduhoplovne odbrane i obnova vazduhoplovne industrije od izuzetne važnosti.\n"Stvaramo uslove za uspešno izvršavanje zadataka i ravnopravno partnerstvo u očuvanju mira i bezbednosti u regionu i svetu", rekao je Šutanovac i dodao da je srpsko vazduhoplovstvo izuzetno cenjeno i među građanima Srbije i kod drugih tehnički opremnjenijih vojnih vazduhoplovstava.\nŠutanovac je naveo da je u prethodne dve godine, obezbeđen remont sedam letilica, dok je na remontu trenutno 15, da je povećan broj sati naleta sa 20 na 30 sati godišnje, a da su vazduhoplovni kadrovi uključeni u međunarodnu razmenu i školovanje.\nKomandant Vazduhoplovstva i PVO brigadni general Ranko Živak rekao je da su Ministarstvo odbrane i Generalštab VS prepoznali potrebu za osavremenjivanjem vazduhoplovstva i podržali početak realizacije najvažnijeg projekta u narednom periodu, a to je nabavka novog višenamenskog borbenog aviona.\nGovoreći o vojnoj industriji, ministar odbrane Dragan Šutanovac izjavio je da je Srbija najveći izvoznik naoružanja i vojne opreme u regionu, od Turske do Austrije.\nŠutanovac je izrazio očekivanje da će vojna industrija Srbije uskoro potpisati ugovore o izvozu proizvoda vredne milijardu dolara.\nPripadnici Avijacije Vojske Srbije obeležavaju svoj dan, u znak sećanja na 2. avgust 1893, kada se prvi put zvanično pominje vazduhoplovstvo u tadašnjoj srpskoj vojsci.\nU izmenama i dopunama Uredbe o formaciji celokupne vojske, iz te godine, navedeno je da pri svakoj diviziji treba formirati vazduhoplovnu, odnosno balonsku četu, s obzirom na to da tada aerodromi još nisu postojali.\nPosle Prvog svetskog rata i formiranja Jugoslovenskog vazduhoplovstva, kraljevim ukazom iz 1924, određeno je da se 2. avgust, crkveni praznik Sveti Ilija, slavi kao vazduhoplovna slava.\nTa tradicija bila je prekinuta ratne 1941. i nije obnavljana sve do 1992, kada se, na inicijativu vojnih i civilnih vazduhoplovaca, ponovo vraća na aerodrome u Srbiji.\n(utorak, 03. avg 2010, 05:09) - anonymous [neregistrovani]\nodabiranje avijacije mora da bude politicki i ekonomski gledano.Nama nisu potrebni potpuno novi vec moderni.Kombinacija F16 i Mig 29 po jedna eskadrila od po 12 aviona ukupno 24 bilo bi odlicno resenje dok nasa industrija uz pomoc nekog od nasih suseda ne bude u stanju da krene proizvodnju domacih visenamenskih aviona 4++ generacije.Na ovaj nacin bi smo nastavili dobre odnose sa Rusima i otvorili novu etapu sa SAD.\n(utorak, 03. avg 2010, 00:47) - anonymous [neregistrovani]\nCestitam pripadnicima avijacije dan roda. Sto se tice novog aviona, svi se nadamo da ce to biti MIG-29 (35).\n(ponedeljak, 02. avg 2010, 21:09) - Jovan-PVO [neregistrovani]\nSvim pripadnicima ovog roda srećan praznik i svima nam mirno nebo!\n(ponedeljak, 02. avg 2010, 16:07) - anonymous [neregistrovani]\nne daj boze.prijateljstvo s rusima ali americka tehnika iskljucivo.\n(ponedeljak, 02. avg 2010, 15:30) - anonymous [neregistrovani]\nRe: Плави летачи\n(ponedeljak, 02. avg 2010, 14:29) - vesko [neregistrovani]\nsrecan praznik svim pripadnicima avijacije zelim vam puno srece i uspjeha u daljem zivotu i radu .veliki pozdrav iz australije zivela srbija i crna gora. pozdrav crnogorac\n(ponedeljak, 02. avg 2010, 13:29) - КОЛЕГА ИЗ АРЈ ПВО [neregistrovani]\nСвим пропадницима рода авијације честитам празник и желим им професионалну и личну срећу.\n(ponedeljak, 02. avg 2010, 10:31) - anonymous [neregistrovani]\nХеј војници ваздухопловци челична крила наша армије смело напред уз команданта висина плавих сте бранитељи ви!Срећан вам рођендан витезови нашега неба.Храбро сте јуришали на фашистичке авионе 1941.године.Устали сте и 1999.године и супротставили се десетоструко бројнијем и технолошки супериорнијем непријатељу.Браво,ви сте прави пример како се брани отаџбина.Срећна вам слава и нека вас господ бог чува.Догодине са новим авиониома.Надам се и ја да са МиГ-овима и СУХОЈИМА.Данас ћу да одем да положим венац на споменик пилотима страдалим током одбране Београда 1941.године.А ако бог да ускоро и погинулим ваздухопловцима током НАТО агресије.ПОГИНУЛИМА НЕКА ЈЕ ВЕЧНА СЛАВА А ЖИВЕ НЕКА БОГ ЧУВА!!!Због свега што се урадили за нашу земљу држава треба да уложи новац у обнову ваздухопловства,куповину нових авиона,хеликоптера,ракетних система и тако даље.Ако држава догодине као што је обећала купи нашим витезовима нове ваздухоплове бићу пресрећан.\n(ponedeljak, 02. avg 2010, 10:16) - anonymous [neregistrovani]\nSrecan praznik i zelim vam da dogodine slavite sa novim avionima, MIG-ovima ili SUHOJ-ima.\n(ponedeljak, 02. avg 2010, 09:27) - Prodan [neregistrovani]\nКао што су ваздухопловци Краљевине Југославије у априлском рату 1941. неустрашиво и храбро гинули бранећи отаџбуну тако, су њихови наследници 1991. и 1999.стали у одбрану свога народа знајући да је у неким моментима смрт неизбјежна. Погинулима Божоји благосов, вјечни покој и мир у души! Слављеницима срећна Слава, плаво и мирно небо и да никад више не морају да се боре са надмоћним непријатељем!


Magic moments - fotografije venčanja Novi Sad: Najbolje slike sa svadbe i savrseno vencanje\nNajbolje slike sa svadbe i savrseno vencanje\nNajbolje slike sa svadbe koje čine savrseno vencanje\nMladenci uglavnom znaju kakvu ceremoniju žele, medjutim, dešava se da zamišljeno savrseno vencanje nije tako lako izvesti, pogotovo sa ograničenim budžetom. Na Internetu se lako mogu pronaći upečatljive i najbolje slike sa svadbe koje zaista oduzimaju dah i tema samog venčanja se sa malo truda može kreirati savršeno venčanje.\nŠto se tiče same fotografije venčanja, za fotografisanje je svakako najzahvalniji mini foto session koji se obavlja na zanimljivoj lokaciji koju mladenci izaberu sami ili uz pomoć fotografa. Medjutim, najveći izazov kada su u pitanju najbolje slike sa svadbe, za fotografa-umetnika predstavlja "hvatanje" spontanih momenata, pokreta i mikropokreta koje oslikavaju emociju kojoj se teži na fotografiji u toku same ceremonije. Takođe, svaki profesionalni fotograf će se potruditi da se sprijatelji sa mladencima i tako napravi atmosferu u kojima čak i najstidljiviji dobijaju najbolje slike sa svadbe koje će sa ponosom pokazivati prijateljima bez obzira na to za koji stil venčanja se mladenci odluče. Savrseno vencanje ne zavisi samo od teme tj. stila za koji se mladenci odluče, najviše zavisi od toga da budu nasmejani, zaljubljeni i dobro raspoloženi.\n4 Moderne teme za savrseno vencanje i najbolje slike sa svadbe 2015 Novi Sad\nRustični stil venčanja i najbolje slike sa svadbe u prirodi\nVenčanja u rustičnom stilu ( u Novom Sadu, rustično venčanje bi bilo na nekom salašu ili Fruškoj Gori), su jako popularna. Rustični stil u najbolje slike sa svadbe ucrtava toplinu i povezanost sa prirodom. Ukrasi su često razni lampioni, košarice sa cvećem, zanimljive grančice, u suštini svaki detalj koji je inspirisan prirodom a poseduje toplinu i zadovoljava estetiku. Rustično venčanje najviše odgovara parovima koji obožavaju prirodu i sve u vezi sa njom. Takodje, preporučuje se mladencima koji se uzimaju u kasno proleće, tokom leta i početkom jeseni, najviše jer najbolje slike sa svadbe iskazuju prirodu u punom sjaju i daju idiličan ton. Iako i tmurno vreme zna da ima svojih čari, možda je bolje prilagoditi stil same ceremonije za savrseno vencanje odgovarajućem periodu.\nVintage stil venčanja i najbolje slike sa svadbe u vintage svetlu\nVintage stil beleži samo rast popularnosti kada je u pitanju savrseno vencanje. Spoj romantike, mira i misterije na fotografijama jer baš ono što određeni parovi traže. Dešava se da i sami mladenci donesu na venčanje stare porodične crno-bele fotografije i dodaju na samu atmosferu i unesu u sopstvene najbolje slike sa svadbe nešto više topline nego što je uobičajeno. Vintage venčanje i najbolje slike sa svadbe u ovom stilu se mogu perfektno uraditi bez obzira na vremenske uslove.\nLuksuzni stil venčanja i najbolje slike sa svadbe u luksuznom svetlu\nLuksuzni stil venčanja je često kombinacija prva dva stila ili prelazi u nešto sasvim moderno, urbano. Najbolje slike sa svadbe u ovom stilu sadrže elemente izazova, nedostupnosti, fotografisanje u velikim bibliotekama, za radnim stolom ili u modernom okruženju. Najveći efekt svakako ima u kombinaciji sa vintage stilom. Luksuzno venčanje i najbolje slike sa svadbe u ovom stilu se mogu perfektno uraditi bez obzira na vremenske uslove.\nRomantični stil venčanja i najbolje slike sa svadbe u romantičnom svetlu\nOvaj stil je odavno jako popularan i užasno zahvalan za fotografisanje venčanja jer prikazuje tačno potrebnu emociju. Mladenci često u ovakvo venčanje kao detalje ubace košarice sa laticama cveća kojima ih gosti obasipaju ili ostalim parovima na svadbi daju sveće i tako doprinesu opštem utisku ljubavi na celoj ceremoniji venčanja. U kombinaciji sa luksuznim stilom ili vintage stilom, romantični stil fotografisanja venčanja odaje možda i najjači utisak, jer kada se na sve ovo dodaju i kristalni lusteri...atmosfera je magična. Ovaj stil venčanja je pogodan za svaki period i ove najbolje slike sa svadbe ćete obožavati.\nОбјавио Unknown у 09:29\nОзнаке: fotograf Novi Sad, fotografije vencanja, fotografisanje venčanja, mladenci, najbolje slike sa svadbe, najbolje slike sa svadbe Novi Sad, savrseno vencanje, slike sa svadbe 2015, stil vencanja


RTCG - Radio Televizija Crne Gore - Nacionalni javni servis :: Košarka :: Kingsi 14. sezonu zaredom bez plej-ofa\n[ Beta, objavila B. B. ]\n10. 08. 2020. 09:24 >> 09:26 0\nKošarkaši Sakramenta i 14. sezonu zaredom neće igrati u plej-ofu NBA lige, pošto su u noći izmedju nedjelje i ponedjeljka izgubili od Hjustona, dok je Portland pobijedio Filadelfiju.\nKingsi su izgubili od Hjustona sa 129:112, što je peti poraz tog kluba u NBA "mjehuru", dok je Portland bio bolji od Filadelfije sa 124:121 i tako zadržao šanse u borbi za osmo mjesto na Zapadu.\nHjuston, koji je ponovo igrao bez Rasela Vestbruka, do pobjede je vodio Ostin Rivers koji je sa 41 poenom ostvario rekord karijere, dok je Džejms Harden dodao 32. U poraženom timu najbolji je bio Diaron Foks sa 26 poena, Bogdan Bogdanović je ubacio 13, a Nemanja Bjelica samo tri poena.\nPortland je do važne pobjede protiv Filadelfije predvodio sjajni Demijan Lilard koji je meč završio sa 51 poenom.\nFiladelfija, koja je već obezbijedila plej-of, na ovom meču izgubila je mnogo više od utakmice, pošto je Džoel Embid teren napustio još u prvoj četvrtini zbog povrede.\nKošarkaši Bruklina slavili su protiv Los Anđeles klipersa sa 129:120 i tako obezbijedili sedmu poziciju na Istoku i duel protiv Toronta u prvoj rundi plej-ofa.\nKaris LeVert je bio najbolji u pobjedničkom timu sa 27 poena i 13 skokova, dok Klipersima nije pomoglo ni 39 poena Kavaja Lenarda.\nSan Antonio pobijedio je Nju Orleans sa 122:113 u direktnom duelu ekipa koje su se borile za opstanak u trci za plej-of. Najefikasniji u redovima San Antonija bio je Demar Derozan sa 27 poena, dok je na drugoj strani najbolji bio Džej Džej Redik sa 31.\nSan Antonio je deseti na Zapadu sa 31/38, odnosno ima dvije pobjede manje od Memfisa, dok je Nju Orleans na 12. poziciji sa skorom 30/40.\nKošarkaši Bostona pobijedili su Orlando poslije produžetka sa 122:119 za treći uzastopni trijumf u "mjehuru", Toronto je slavio protiv Memfisa sa 108:99, dok je Oklahoma bila bolja od Vašingtona sa 121:103.


petak, 10 avgust 2018 15:14\nPredsjednik Vlade Crne Gore Duško Marković boraviće u petak, 17. avgusta u zvaničnoj posjeti Saveznoj Republici Njemačkoj na poziv savezne kancelarke dr Angele Merkel.\nPrva zvanična posjeta premijera Markovića SR Njemačkoj biće prilika za razmjenu mišljenja sa kancelarkom Merkel među ostalim na teme: bilateralnih odnosa i posebno privredne razmjene Crne Gore i Njemačke, ekonomske saradnje država Zapadnog Balkana, naročito u okviru Berlinskog procesa kao i evropskih integracija Crne Gore.\nPrva zvanična posjeta premijera Markovića SR Njemačkoj biće prilika za razmjenu mišljenja sa kancelarkom Merkel na teme: bilateralnih odnosa i posebno privredne razmjene 🇲🇪🇩🇪, ekonomske saradnje država #ZapadniBalkan, naročito u okviru @BerlinProcess kao i EU integracija CG pic.twitter.com/BS8yLo4x9X\n— Vlada Crne Gore (@VladaCG) August 10, 2018\nPremijer Marković i kancelarka Merkel razgovarali su 12. jula prošle godine u Trstu na Samitu Zapadnobalkanske šestorke i 17. maja ove godine u Sofiji na Samitu Evropske unije i Zapadnog Balkana.\nViše iz ove kategorije « Srpski nacionalni savjet DPS-u: Srpski narod je stvarao Crnu Goru Kemp: Crnoj Gori i Velikoj Britaniji je zajednički strastveni patriotizam »


Sistem za upravljanje HACCP dokumentacijom | ITDogadjaji\nBojan Miljković, direktor razvoja u Extreme-u je izneo probleme sa kojima se suočavaju kompanije koje dokumentacijom pokušavaju da upravljaju na klasičan, papirni način. Striktne procedure koje HACCP standard nameće dovode do prilika za neefikasnost na svakom koraku, čime se ciklus produžava, a zaposleni na ključnim pozicijama u firmi gube vreme.\nHACCP Dokumentarijum je rešenje zasnovano na SharePoint serveru, koje omogućava da pravo osoblje ima pristup pravim informacijama u pravo vreme. Na taj način se štede brojni resursi unutar firme, a prema Bojanovim rečima uštede na godišnjem nivou su osetne.\nPronalaženje dokumenata pri klasičnoj organizaciji papirne dokumentacije obično podrazumeva pretragu po ormanima i registratorima, uz značajan gubitak vremena. Jasno je da računarski sistem omogućava praktično trenutno pronalaženje svih traženih dokumenata.\nDobra strana HACCP Dokumentarijuma za korisnike je što se u radu sa njim koriste klasični Microsoft Office alati, tipa Word i Outlook, te je vreme prilagođavanja na novi sistem skraćeno. Extreme je odradio već nekoliko implementacija ovog sistema, i prema njihovim rečima – spremni su da zajedno sa klijentima nadgrađuju sistem i prilagođavaju ga specifičnim potrebama svake kompanije.


Najbolji lek za dušu i telo - Zelena učionica\nU više naučnih studija dokazano je da ozareni izraz lica, makar i “veštački”, doprinosi da budemo u mnogo boljoj formi nego kad smo namršteni\nSmeh je, tvrde stručnjaci, najbolji lek za dušu i telo. Dokazano je da oslobađa od stresa, “masira” unutrašnje organe, povećava količinu kiseonika u organizmu, snižava krvni pritisak, jača imuni sistem, umiruje bol. Najnovije istraživanje kompanije “Vijakom” – “Snaga smeha” – pokazalo je i da su ljudi koji se često smeju seksualno aktivniji.\nStudija je rađena u 12 zemalja. Ustanovljeno je da čak 63 odsto učesnika koji se redovno smeju smatraju da imaju zadovoljavajuću kilažu. Oni su, takođe, češće vežbali, u poređenju sa ljudima koji su izjavili da se samo povremeno smeju.\nLjudi koji se redovno smeju imaju čak za 30 odsto pozitivniji pogled na svet.\nStudije koje su ranije rađene potvrđuju da glasno smejanje u trajanju od 15 minuta sagoreva između 10 i 40 kalorija. Na ovaj način mogu da se istope oko dva kilograma godišnje. Kako se u organizmu tada luče hormoni odgovorni za veselost i dobro raspoloženje, smeh pomaže u odbrani od depresije i potištenosti.\nAko se u toku dana nasmejemo 100 puta to utiče na organizam kao da smo se aktivno bavili nekim sportom desetak do petnaest minuta. Ovaj efekat na fizičko zdravlje potvrdilo je i istraživanje dr Vilijam Fraja sa Stanford univerziteta, koji je dokazao da samo dva minuta smeha ima isti fizički učinak kao 10 minuta vežbanja na trenažeru koji imitira veslanje.\nBebe se smeju 300 do 400 puta dnevno, a odrasli samo 15 do 20 puta. Smeh pokreće više od 300 različitih mišića na celom telu. Očne zenice se šire, ubrzava se rad srca i disanje. Aktiviraju se odbrambene snage organizma, podstiče razmena materija i snabdevenost krvlju srca i pluća, snižava krvni pritisak i nivo šećera u krvi. Dobra i pozitivna osećanja zadržavaju se još 45 minuta posle prestanka smejanja.\nNa osnovu mnogobrojnih rezultata naučnici su došli do zaključka da smeh pomaže u lečenju povećane napetosti, depresije, povišenog pritiska, dijabetesa, bakterijskih i virusnih infekcija, nekih vrsta karcinoma. Na Univerzitetu u Merilendu utvrđeno je da petnaestak minuta smeha pozitivno utiče na krvne sudove i nivo holesterola. Istraživanja su dokazala da desetak minuta smeha snižava krvni pritisak za 10 do 20 milimetara živinog stuba.\nZA FIZIČKO ZDRAVLJE\n– snižava hormone stresa\nZA DRUŠTVENE ODNOSE\n– jača međuljudske odnose\n– privlači druge osobe ka nama\n– poboljšava timski rad\n– ublažava konflikte\n– promoviše vezivanje grupa\nTerapija smehom smatra se jednom od najboljih vežbi za one koji boluju od astme i bronhitisa, jer se tokom smejanja poboljšava ventilacija pluća i povećava količina kiseonika u krvi.\nS obzirom na to da se tokom smejanja luči i hormon sreće endorfin, koji između ostalog ublažava bolove, smeh je i prirodan analgetik.\nUtvrđeno je i da veštački smeh ima isti koristan učinak na biohemijske procese u organizmu kao i spontani. Tu pomaže joga smeha, relativno nova disciplina koja omogućava ljudima da se smeju i bez povoda, kad god požele i koliko žele.\nPosle seanse se vežbači osećaju zadovoljno i rasterećeno, gubi se osećaj bola, prestaju glavobolje, migrene, kao i druge tegobe. Posle nekoliko seansi joge smeha, učesnik počinje da sagledava smešnu stranu svojih problema.\nPostoji verovanje da ljudi koji se češće smeju duže žive. Psiholozi su utvrdili da se muškarci više smeju urnebesnim komedijama, a žene anegdotama iz svakodnevnog života.\nElektronske ocene između praktičnog i privatnog


Trubači Slovenija - +381 69 22 31 988 Najbolji trubači\nTrubači Slovenija za veselja vrlo povoljno\nTrubači Slovenija za svadbe orkestar Strava Bend\nAko želite najbolje trubače za veselje svadbe i sva slavlja na pravom ste mestu, odmah nas kontaktirajte, Slovenija trubači za veselja i slavlja samo vašem pozivom. Trubači Slovenija cena, Naj povoljne cene trubaca u sloveniju, Trubači iz Slovenije, Povoljni a najbolji trubaci pozovite nas odmah. Slovenski trubači.\nTrubači Slovenija Povoljne cene\nTrubači Slovenija telefon, kontakt, pozovite za dogovor i cenu! Nećete se pokajati!\nPozovite broj telefona Trubači Slovenija i odmah ćemo moći da se dogovorimo oko svih detalja za muziku i proslavu. Naš trubački orkestar je pošten, držimo datu reč i poštujemo sve Vaše zahteve. Molimo da kod svih dogovora i Vi poštujete reč i dogovor. Povoljni najbolji trubači slovenija za veselja cena od 700eu do 1.000 evra. Sviramo i drigih veselja - Trubači, trubački orkestar za svadbe krštenja, rođenja, momačko i devojačko veče, svih vrsta proslava, mature, rođendane, punoletstva. U celoj Srbiji dolazimo samo vašem pozivom. Srbija i najbolji trubaci u Sloveniju.\nTrubači Slovenija: Trubači Srbija


DUG PUT DO NORMALNOG ŽIVOTA: Počinje ublažavanje restrikcija! | Happy BSC portal\nKako se vratiti normalnom životu na najbolji mogući način posle pandemije koronavirusa? Dok neke vlade još traže prikladnu izlaznu strategiju, niz zemalja već je preduzeo prve korake prema ublažavanju ograničenja.\nDanska će, uskoro otvoriti jaslice, dečje vrtiće i škole, dok će Austrijanci nakon Uskrsa moći ponovo kupovati u prodavnicama alata i građevinskog materijala i u malim prodavnicama.\nSledi pregled zemalja koje ublažavaju restrikcije uvedene zbog korona virusa.\nDanska premijerka Mette Frederiksen rekla je da je to “oprezna prva faza”. Prvi korak je otvaranje jaslica, vrtića i škola za decu do 11 godina od 15. aprila. Vlada tako želi rasteretiti roditelje koji moraju da rade od kuće i da brinu za decu.\nFrederiksen je istovremeno produžila sve ostale mere za četiri sedmice.\nKao i Danska, Austrija je naročito brzo reagovala na pandemiju i rano uvela stroge mere. Prvi koraci prema povratku u normalu počinju 14. aprila, kada će se otvoriti prodavnice s alatom, opremom za kuću i vrt, uz stroge uvete, kako je najavio kancelar Sebastian Kurz.\nOgraničenja kretanja biće produžena do kraja aprila, što znači da ljudi smeju da napuste dom samo iz opravdanih razloga.\nŠkole će ostati zatvorene do sredine maja, a javni događaji neće se smeti održavati do kraja juna. Obavezno nošenje maski važi za sve prodavnice i javni prijevoz od 14. aprila.\nMinistarka finansija Maria Hesus Montero kazala je da bi neka ograničenja mogla biti ukinuta nakon 26. aprila, kada ističe vanredno stanje.\nMontero je kazala da će građani postepeno ponovo normalno živeti nakon tog datuma, iako će vlada dati “jasna uputstva za ponašanje u javnim prostorima.\nČesi od utorka smeju da igraju tenis ili golf. Prodavnice, uključujući prodavnice za hobije, kuću, radionicu i vrt, željezarije i trgovine s dijelovima za bicikle, biće otvorene od četvrtka.\nIstovremeno će se uvesti strožija higijenska pravila u maloprodaji. Kupci će morati poštovati minimalni razmak od dva metra, a na ulazima u prodavnice moraju biti postavljena dezinfekciona sredstva i rukavice za jednokratnu upotrebu.\nČeška vlada takođe je odlučila da će od 14. aprila biti dopuštena nužna putovanja u inostranstvo, naprimer radi lečenja ili posla. Putovanja u inostranstvo sada su strogo zabranjena.\nPremijer Litvanije Saulius Skvernelis rekao je u utorak u Vilniusu da će se ograničenja ublažiti za “neka mala preduzeća”, koja će smeti nastaviti sa radom ako ispune određene uvete, kao što su ograničeni ulasci klijenata i povećani higijenski standardi.\nRadnici moraju nositi zaštitnu odeću, a ako su izloženi visokom riziku od zaraze, možda neće smeti da rade.\nKonkretne promene biće raspravljene kasnije ove nedelje, rekao je.\nIstovremeno vlada razmatra dvosnedeljno produženje karantina, koja je na snazi do Uskrsa.\nNorvežani uglavnom slede primer Danske. Vrtići će se otvoriti 20. aprila, a škole za decu do 10 godina 27. aprila, kazala je u utorak premijerka Erna Solberg.\nAli Oslo planira i korak dalje. Norvežani će od 20. aprila smeti putovati u svoje vikendice, tada će se na posao pod određenim uslovima vratiti fizioterapeuti i psiholozi.\nFrizerski saloni i kozmetičari će početi da rade sedam dana nakon toga.\nNorveška se nada da će se svi učenici vratiti u školske klupe pre leta.\nIranski predsednik Hasan Rouhani rekao je u sredu da će restrikcije biti ublažene u tri faze “uz posebno stroge higijenske uslove”.\nOd subote počinju sa radom niskorizični sektori u pokrajinama.\nU drugoj fazi to će važiti i za Teheran.\nRouhani nije rekao koji će od 49 zatvorenih ekonomskih sektora smeti da rade.\nZatvoreni će i dalje biti sportski objekti, koncertne dvorane, frizerski saloni i svetilišta.\nU trećoj fazi mere će se popuštati i u tim područjima, rekao je.\nU epicentru pandemije, središnjem kineskom gradu Wuhanu, poslednja ograničenja ukinuta su u sredu, više od dva i po meseca nakon uvođenja karantina. Gradski saobraćaj se normalizuje, a avioni ponovno poleću sa aerodroma.\nGrad smeju napuštati lična vozila, kao i vozovi ako su putnici zdravi, što mogu dokazati zelenim kodom na aplikaciji za koronavirus koja je uvedena u celoj zemlji.\nSvako ko je bio u kontaktu sa zaraženima ima crveni kod i ne sme putovati.\nPreventivne mere ostaju stroge. Ljudima se i dalje meri temperaturu i nose maske, a vrtići i škole su zatvoreni.


Faktor | Ko će biti kandidati za načelnike i gradonačelnike: Već poznata neka imena, u Tuzli mogući zajednički kandidati\n24.06.2020. / 20:31\nPandemija koronavirusa usporila je predizborne aktivnosti u Bosni i Hercegovini. Iako bi se Lokalni izbori trebali održati 15. novembra, sva imena kandidata za načelnike, gradonačelnike i vijeća su nepoznanica i to ne samo javnosti, već i političkim strankama koje će učestvovati u izbornoj utrci.\nFinalni dogovori su u toku, a u pojedinim predizbornim koalicijama još nisu odlučili koja stranka će ponuditi zajedničke kandidate za načelničke pozicije.\nKada je Kanton Sarajevo u pitanju, od ranije je poznato da će SDP, Naša stranka, Narod i pravda i NBL imati zajedničke kandidate za načelnike. Ono što se još ne zna jeste ko će biti kandidat tih stranaka u Novom Sarajevu, pa čak ni koja stranka će ponuditi tog kandidata.\nOno što se od ranije zna jeste da će njihov zajednički kandidat u Starom Gradu biti aktuelni načelnik te općine i predsjednik NBL-a Ibrahim Hadžibajrić. Njemu bi se, prema još nepotvrđenim informacijama, trebao suprostaviti Jusuf Pušina, koji će biti kandidat SDA.\nU Centru bi kandidat SDA trebao biti aktuelni načelnik te općine Nedžad Ajnadžić, dok će zajedničkog kandidata "četvorke" ponuditi Naša stranka i to bi trebao biti Srđan Mandić, bivši ministar komunalne privrede i infrastrukture Kantona Sarajevo.\nIz Naroda i pravde su najavili da će oni ponuditi kandidata koji će "odmjeriti snage" sa aktuelnim načelnikom Novog Grada Semirom Efendićem (SDA), a ista stranka će ponuditi kandidata za načelnika Općine Ilidža. To će, izvjesno je, biti Nermin Muzur, aktuelni federalni zastupnik i bivši direktor Turističke zajednice Kantona Sarajevo, dok bi kandidat SDA trebao biti aktuelni načelnik Senaid Memić. U ostalim općinama u Kantonu Sarajevo, prema informacijama Faktora, SDA neće mijenjati kandidate koji već obnašaju načelničke dužnosti.\nIzbori za načelnike i gradonačelnike će naročito neizvjesni biti u Tuzlanskom kantonu. "Bh. blok", kojeg čine SDP i Naša stranka, su blok samo u Kantonu Sarajevo. U Tuzli, primjera radi, te dvije stranke nastupaju odvojeno. Tako će SDP-ov kandidat za gradonačelnika Tuzle biti Jasmin Imamović, dok je Gradski odbor Naše stranke odlučio da njihov kandidat bude Derviš Čičko, koji još nije dobio "zeleno svjetlo" Predsjedništva te stranke.\nKandidat SDA za gradonačelnika Tuzle još nije poznat. Kako nam je kazao Salko Zildžić, predsjednik Gradskog odbora SDA Tuzla, otvorena je mogućnost da ta stranka podrži i kandidata bloka kojeg će činiti Demokratska fronta i Socijaldemokrati BiH, ili nekog nestranačkog kandidata, ukoliko on bude posjedovao lični kapacitet i integritet da ugrozi poziciju koju trenutno drži SDP-ov Jasmin Imamović.\nDemokratska fronta i Socijaldemokrati BiH će definitivno zajednički nastupiti na predstojećim izborima, a imena njihovih kandidata bi se, tvrde zvaničnici tih stranaka, trebala znati u julu. Ono što se ipak zna je da će kandidat za načelnika Lukavca biti Edin Delić iz Socijaldemokrata BiH, aktuelni načelnik koji je prošli mandat osvojio kao kandidat SDP-a. Kada je SDA u pitanju, pored aktuelnih načelnika iz te stranke, izvjesno je da će kandidat za gradonačelnika Živinica biti Samir Kamenjaković, koji se prije nekoliko dana priključio toj stranci.\nJasmin Hušić će biti zajednički kandidat sedam političkih stranaka za načelnika Velike Kladuše. Njegovu kandidaturu podržavaju SDA, DNZ – Krajiška stranka, A-SDA, SDP, Demokratska fronta, KSPP i Naša stranka. Nezavisni kandidat u toj općini će biti Edin Behrić, bivši načelnik te općine, dok je neizvjesna situacija u vezi sa kandidatom Laburističke stranke aktuelnog načelnika Fikreta Abdića, kojem je prije nekoliko dana određen jednomjesečni pritvor zbog optužbi za zloupotrebu položaja.\nNešto je "čistija slika" u entitetu RS. Sve probosanske stranke, osim SDP-a, podržale su kandidaturu Alije Tabakovića za načelnika Srebrenice, kojem će protivkandidat biti aktuelni načelnik Mladen Grujičić. Aktuelni gradonačelnik Banje Luke Igor Radojičić će ponovo biti kandidat SNSD-a. Iako je bilo gotovo izvjesno da će njegov rival biti PDP-ov Draško Stanivuković, u posljednjih nekoliko dana se aktuelizirala mogućnost da kandidatkinja PDP-a ipak bude Jelena Trivić.\nVećina stranaka i koalicija najavljuju imena za drugu polovinu jula, te ističu kako je postizanje dogovora o kandidatima i kandidatskim listama usporeno zbog aktuelne pandemije koronavirusa. Centralna izborna komisija je propisala da se kandidatske liste podnose u periodu od 5. do 17. augusta, te će finalne liste zasigurno biti poznate tek početkom osmog mjeseca.


NAJAVA: SVEČANA AKADEMIJA U KULTURNOM CENTRU TREBINJE POVODOM SVJETSKOG DANA DOBROVOLJNOG DAVALAŠTVA KRVI | Kulturni centar Trebinje\nHome » Kulturna dešavanja » Najava događaja » Opšta » NAJAVA: SVEČANA AKADEMIJA U KULTURNOM CENTRU TREBINJE POVODOM SVJETSKOG DANA DOBROVOLJNOG DAVALAŠTVA KRVI\nKulturni centar Trebinje 13. juna 2018. NAJAVA: SVEČANA AKADEMIJA U KULTURNOM CENTRU TREBINJE POVODOM SVJETSKOG DANA DOBROVOLJNOG DAVALAŠTVA KRVI2018-06-13T17:21:46+00:00 Kulturna dešavanja, Najava događaja, Opšta\nDruštvo dobrovoljnih davalaca krvi Grada Trebinja sutra će nizom aktivnosti obilježiti Svjetski dan dobrovoljnog davalaštva krvi.\nU muzičkom dijelu akademije nastupiće: mješoviti hor„Tribunia” pod upravom Stojanke Gudelj, vokalni solista Marija Ninković uz pratnju pijaniste Boba Vučura, te učenici Srednje muzičke škole Trebinje.\nhttp://kctrebinje.com/najava-svecana-akademija-u-kulturnom-centru-trebinje-povodom-svjetskog-dana-dobrovoljnog-davalastva-krvi/http://media.kctrebinje.com/2018/06/jednakap-1.jpghttp://media.kctrebinje.com/2018/06/jednakap-1-150x150.jpg 2018-06-13T17:21:46+00:00 Kulturni centar TrebinjeKulturna dešavanjaNajava događajaOpšta\nDruštvo dobrovoljnih davalaca krvi Grada Trebinja sutra će nizom aktivnosti obilježiti Svjetski dan dobrovoljnog davalaštva krvi. U Kulturnom centru Trebinje sutra će biti održana svečana akademija, na kojoj će o značaju darivanja krvi govoriti predsjednik Društva dobrovoljnih davalaca krvi Grada Trebinja Dragomir Ćurić, predstavnici gradske uprave, načelnik Službe za transfuzijsku medicinu, primarijus...\n« Najava bioskopa: “EVA” OD 14. DO 19. JUNA 2018. u 20.00 ČASOVA\nDDK TREBINJE SVEČANOM AKADEMIJOM OBILJEŽILO SVEJETSKI DAN DOBROVOLJNOG DAVALAŠTVA KRVI »


Prijedor24 - Više od informacije! Iz bijelih mantila u generalni štrajk\nHome / Vijesti / BiH / Iz bijelih mantila u generalni štrajk\nIz bijelih mantila u generalni štrajk\nNezadovoljni Nezavisni sindikat zdravstvenih radnika USK zaprijetio je generalnim štrajkom jer Vlada ovog kantona još nije dala saglasnost na novi kolektivni ugovor.\nPrema riječima predsjednika ovog sindikata Mirsada Muhamedagića, načelna saglasnost u vezi s tim pitanjem postignuta je prije više od mjesec dana, te je izrazio sumnju da Vlada USK svjesno vrši opstrukcije i odugovlači s potpisivanjem novog kolektivnog ugovora.\n“Odlučili smo im dati rok do petka, kad je sjednica Vlade, i očekujemo da premijer Husein Rošić potpiše ugovor. Ukoliko se to ne dogodi, krećemo u organizaciju generalnog štrajka jer je naše strpljenje pri kraju”, istakao je Muhamedagić.\nKako je naveo, osnovni zahtjev zdravstvenih radnika vezan je za povećanje satnice sa dva na 2,35, kao i ograničenje sedmičnog radnog vremena na 37,5 sati.\nMuhamedagić kaže kako zdravstveni radnici u USK imaju najniže plate u Federaciji BiH, koje su u proteklom periodu dodatno umanjene restriktivnim zakonima.\n“I sa novom satnicom imaćemo najmanje plate u Federaciji BiH, ali smo svjesni trenutne ekonomske situacije u realnom sektoru i tome smo prilagodili naše zahtjeve”, kaže Muhamedagić.\nPrema njegovim riječima, najniža plata u ovdašnjem zdravstvu iznosi 407 maraka i radi se o primanjima pomoćnih radnika, dok su lični dohoci srednjeg medicinskog kadra tek neznatno veći.\nNiski lični dohoci i teški uslovi rada uzroci su sve masovnijeg odlaska medicinara iz Unsko-sanskog kantona van granica zemlje, istakao je Muhamedagić, dodajući da je zdravstvene ustanove u ovom kantonu samo u prošloj godini napustilo 65 medicinskih tehničara i 15 liječnika.


evrokup budućnost cedevita olimpija 91 60 | Sport | Košarka\n9. December, 15:14\nBudućnost pregazila Cedevitu u "Morači", Džastin Kobs blistao i donio novu pobjedu u Evrokupu! 0 Podijeli Podijeli na facebook Podijeli na twitter Podijeli na viber Pošalji na mail\nBudućnost pregazila Cedevitu u "Morači", Džastin Kobs blistao i donio novu pobjedu u Evrokupu!\n17.11.2021. / 21:25\nKošarkaši Budućnost Volija pobijedili su večeras u Podgorici ekipu Cedevita Olimpije 91:60, u utakmici petog kola B grupe Eurokupa.\nDžastin Kobs večeras je još jednom zagorčao život Jurici Golemcu i njegovim pulenima - 30-godišnjak iz Los Anđelesa je preuzeo odgovornost u veoma delikatnom momentu za „plave”!\nPodgorički tim upisao je četvrti trijumf u dosadašnjem dijelu takmičenja, nakon što je slavio i protiv Ulma (86:79), Valensije (71:70) i Virtusa (86:82).\n"Da živimo uprkos problemima - ne uz njihovo odsustvo!" Miha počasni građanin Bolonje - zahvalio gradu na svemu!\nDvije medalje za BiH na G1 Open: Šegedin srebrni, Husiću bronza\nJedini poraz doživio je u prošlom kolu od Venecije (72:67).\nBudućnost je još jednom ove sezone nadigrala ekipu iz Ljubljane, a odlučujuću prednost stekla je u trećoj četvrtini.\nSerijom od 11:3 u 30. minutu stekla je prednost od 20 (63:43), koju je posljednjoj četvrtini uspjela da uveća na rekordnih 33 poena (89:56, 91:68).\nNajefikasniji u pobjedničkom timu bio je Džastin Kobs sa 33, Džejkob Vajli je ubacio 15, Petar Popović 13 poena.\nDvocifren je bio još Denis Sili sa deset koševa.\nU ekipi iz Ljubljane bolji od ostalih bio je Melvin Edžim sa 14 koševa.\nBudućnost će u narednom kolu, 8. decembra, biti gost grčkog Patrasa.\nPanter opet riješio Partizanovu dramu: Amerikanac donio još jednu evropsku pobjedu!\nPartizanovi igrači će u NBA, Obradović je najbolji ikad: Pobijedili crno-bijele, pa objasnili koliki je to uspjeh!\nTeodosić mađioničar! Majstorije Srbina na parketu, ali su se svi u Bolonji na kraju hvatali za glavu (VIDEO)\nTeodosić promašio zicer, Podgorica "eksplodirala": Pobjeda Budućnosti za pamćenje, šampion Italije pao u "Morači"!\nEvrokup košarka KK Budućnost KK Budućnost Podgorica KK Cedevita KK Cedevita Olimpija\nKina najavila sankcije državama koje diplomatski budu bojkotovale ZOI\nSklonio Ljajića iz Bešiktaša, pa primio 18 golova u Ligi šampiona\nUstaću i otići iz studija ako ga još jednom uporedite s njim!\nNIJE MU BILO DOBRO\nEnglez ismijavao Barsu, zagrcnuo se na pitanje voditeljke: I ovo je doka...\nĆavi bijesan nakon Barsinog debakla u Ligi šampiona: Ovo je naša realnost\nDva derbija, pa put autobusom u Podgoricu: Kvalitetni stranci + talentov...\nFudbalerka prebila navijača! Utrčao na teren i pravio haos: Odbio se kao...\nNastavljena 20-godišnja saradnja kompanije m:tel i RK Borac: Crveno-plav...\nPOVRATAK POSLIJE 5 GODINA\nMONDO: Borac m:tel se vraća u SEHA ligu već od sezone 2022/23?\nProšao je "Dan D"! Novak donio odluku o Australijan openu: Evo šta do sada znamo o njegovom učešću u Melburnu!


"Napred ka ocima": Prva promocija Sabranih dela o. Georgija Florovskog na srpskom jeziku - MediaSfera\n„Napred ka ocima“: Prva promocija Sabranih dela o. Georgija Florovskog na srpskom jeziku\nU utorak, 31. jula 2018. godine, u predivnom ambijentu vinarije manastira Koporin, u organizaciji Odbora za prosvetu i kulturu Eparhije požarevačko-braničevske, održana je prva promocija Sabranih dela o. Georgija Florovskog na srpskom jeziku.\nNa promociji su govorili: episkop Atanasije, umirovlјeni zahumsko-hercegovački, episkop braničevski Ignatije i đakon doc. dr Zdravko Jovanović. Moderator je bio protođakon doc. dr Zlatko Matić, sekretar OPK.\nProtođakon Zlatko Matić je rekao da OPK Eparhije požarevačko-braničevske počeo da objavljuje Sabrana dela o. Georgija Florovskog zahvaljujući благослову епископа пожаревачко-браничевског г. Игнатија.\n“Mi smo više puta razgovarali o tome i želeli da pokrenemo tu inicijativu, da krenemo u taj posao, ali se ta ideja obično zaustavlјala pred tom takozvanom finansijskom konstrukcijom, pred procenom troškova. Zato sam dužan ovom prilikom da, sa posebnom zahvalnošću, pomenem Upravu za saradnju sa crkvama i verskim zajednicama Ministarstva pravde, i njenog direktora dr Miletu Radojevića i sve njegove saradnike. Zaista, oni su prepoznali važnost ovog dela i podržali ga u najvećoj mogućoj meri”.\nEpiskop Atanasije je sa o. Georgijem Florovskom sasluživao u Crkvi vizantijskog manastira iz devetog veka Sv. Nikodima u centru Atine, gde je on došao sa svojom Matuškom koja je tražila da se ispovedi kod njega.\n“Uglavnom, hristolog i eklisiolog je bio Florovski. Veliki čovek koji nas je sve zadužio, i nehotice, postali smo njegovi učenici, i njegova perspektiva da je u stvari ulaz, vrata, klјuč teologije – hristologija, a to je svetootačka perspektiva, to je apostolska perspektiva Jovana i Pavla i naravno proročka. Florovski je bio čovek Crkve, sin sveštenika, školovan u Odesi – tad je bila jedan veliki kulturni centar”.\nEpiskop Ignatije je izrazio zadovoljstvo što je Odbora za prosvetu i kulturu Eparhije požarevačko-braničevske uspeo da izda, makar polovinu dela oca Georgija Florovskog , kako bi bili dostupni svima onima koji žele da se bave teologijom.\n“Moram vam reći iskreno da i sam kad sam došao na tu ideju, bio nekako nesiguran da li ćemo uopšte to uspeti da uradimo znajući u stvari koliko je delo oca Georgija Florovskog kompleksno. Ovom prilikom moram da zahvalim i gospodinu Mileti, njegovoj kancelariji, posebno gospodinu Mileti na podršci, jer je on u stvari finansijski nas podržao i posebno zahvalјujem na razumevanju i na pomoći. Nadam se da će u budućnosti, ova dela oca Georgija Florovskog biti od velike koristi, ne samo bogoslovima”, naglasio je episkok Ignatije”.\nĐakon Zdravko Jovanović je istako da je otac Georgije Florovski pravi pokazatelј činjenice da se veliki teolozi, i velika teologija, javlјaju pre svega u teškim i kriznim vremenima.\n„Vremena u kome je on stasavao kao bogoslov su upravo bila takva. Da se podsetimo, dakle pravoslavni svet je upravo izašao iz perioda teških nacionalnih kriza, čitavog niza robovanja pod tuđim zavojevačima, odmah posle toga su usledili stravični svetski ratovi, genocidi, progoni Jermena, progoni Grka u Maloj Aziji, genocidi nad Srbima, nad Judejima, nad Romima, stravične katastrofe. Sa druge strane bilo je neophodno artikulisati pravoslavni glas koji se stolećima unazad nije mogao čuti, u hrišćanskoj Evropi pre svega, sticajem upravo ovih teških istorijskih okolnosti. U tome je možda i najveći dar i harizma oca Georgija Florovskog.“\nMinistarstvo kulture preporučilo je sabrana dela oca Georgija Florovskog za obavezni otkup, tako da će sve biblioteke na teritoriji Srbije imati po jedan komplet ovih dela i moći će da ga koriste.\nKompletan izveštaj sa tog prijatnog događaja možete pročitati OVDE\nTagovidela o. Georgije Florovski promocija sabrana\nSveti velikomučenik Pantelejmon: Zaštitnik doktora i apotekara


Izgleda da će Microsoft Teams biti deo poslovnog života u godinama koje dolaze | PC Press\n20. april 2021. 19. april 2021. Tijana Barašević\nProtekla godina je mnoge od nas uvela na platforme za konferencije na mreži, kao što je Microsoft Teams.\nNamenski alati za Teams u Surface Headphones 2+ for Business pokazuju važnost poziva\nNajnovija izdanja njegove matične kompanije sugerišu da su video pozivi sigurno tu da ostanu. Prostor za video konferencije zabeležio je ogroman rast širom sveta tokom pandemije, jer su zaposeni prinuđeni da rade od kuće, a online sastanci su najbolji način za održavanje kontakta.\nNakon početnog porasta popularnosti, pitanje za one poput Zoom i Microsoft Teams je kako održati svoju ponudu relevantnom za ono što izgleda uskoro postaje potpuno hibridni radni vek, podeljen između kancelarije i kuće. Microsoft je ove nedelje predstavio broj novih dodataka svojoj računarskoj liniji, čiji je glavni čovek bio novi, moćniji Surface Laptop 4. Ali pored novog laptopa, tu je i nadograđena dodatna oprema, uključujući slušalice i nove Surface Headphones 2+ for Business, i sve poseduju namenske tastere za Microsoft Teams. Microsoft je već lansirao monitore i slušalice sa namenskim tasterima za Teams, a ovi novi dodaci žele da učvrste osećaj da će platforma za video pozive ostati ključni deo rada kompanije u doglednoj budućnosti.\nPročitajte i: Microsoft ne odustaje od aplikacije Skype\nSurface Headphones 2+ for Business izgleda da su vrlo slični originalnim Surface Headphones 2, lansiranim u maju 2020. godine, sa istim karakteristikama i trajanjem baterije, što znači da je ovo više osveženje nego potpuno novo izdanje. Ali kompanija kaže da Surface Headphones 2+ for Business „osnažuju vaš tim radnim slušalicama koje ih održavaju povezanima i produktivnim“, nudeći „imerzivne, visokokvalitetne pozive Microsoft Teams-a“. Dodaje da su slušalice „sertifikovane za Microsoft Teams“, iako nismo sasvim sigurni šta ovo tačno znači.\nStranica tehničkog pregleda za Surface Headphones 2+ ne daje mnogo dodatnih detalja, osim napomenu da slušalice „zadovoljavaju standarde audio/video specifikacija dok su u upotrebi sa softverom Teams kako bi se osiguralo visokokvalitetno iskustvo poziva“ i da su Microsoft Teams pozivi su korišćeni u internim testovima kvaliteta baterije i zvuka. Tu je i novi dongle koji će prikazati lampicu koja vas obaveštava kada ste bez zvuka, što bi, nadamo se, trebalo da ukloni svaku šansu za neugodne sastanke u budućnosti. Međutim, dugme Microsoft Teams će bez sumnje biti glavna prednost za korisnike, uz mogućnost pridruživanja pozivima ili stavljanja Teams-a u prvi plan pritiskom na dugme, kao i korišćenje integrisanih kontrola poziva.\nPročitajte i: Uskoro ćete moći da delite Outlook email na Microsoft Teams, ako želite\nInače, Microsoft je takođe predstavio dve nove slušalice fokusirane na posao, sa novim modernim bežičnim slušalicama i modernim USB slušalicama koje će privući one koji žele da svoj WFH komplet postave na tradicionalniji način. Obe uključuju namenske kontrole Microsoft Teams-a, i kao što imena sugerišu, povezuju se putem Bluetooth-a ili USB-a. Jasno je da će videokonferencije i hibridni rad ostati tu, a Microsoft je prvi veliki proizvođač koji se u potpunosti posvetio ovoj viziji – sada je na konkurentima da to slede. Da li možemo uskoro da vidimo Zoom slušalice? Samo će vreme pokazati.\nTagovi: Microsoft Teams\n← AppLovin za jedan dan prikupio 2 milijarde dolara\nNova kripto valuta potencijalno može prouzrokovati nestašicu SSD-a ili hard diskova →


Lalat se vratio, Voša odmah slavila | MONDOBA\nVojvodina Spartak Subotica 2 0 Superliga Srbije 11. kolo Lalatovic se vratio na klupu\n30. September, 20:57\nLalat se vratio, Voša odmah slavila 0 Podijeli Podijeli na facebook Podijeli na twitter Podijeli na viber Pošalji na mail\n04.10.2019. / 20:07 20:14\nLalat se vratio, Voša odmah slavila\nAutor mondo.rs 04.10.2019. / 20:07 20:14\nNovosađani trijumfovali u vojvođanskom derbiju i prekinuli niz poraza na "Karađorđu", za 90 minuta viđena čak 53 prekršaja.\nVojvodina će prenoćiti na čelu Superlige Srbije! U prvom meču po "odsluženju" kazne i povratku Nenada Lalatovića na klupu Novosađana, Vojvodina je ostvarila trijumf u derbiju kola, savladavši Spartak iz Subotice.\nPoslije tri uzastopna poraza od Spartaka na svom terenu, Vojvodina to ovog puta nije dopustila. Od početka su bili bolji tim na terenu i do vođstva su mogli da dođu već u 3. minutu, kada je Aranđel Stojković pogodio stativu.\nU 17. minutu je Nikola Drinčić zaprijetio lijepim udarcem iskosa, ali je golman Ivan Dokić otklonio opasnost. Ređale su se šanse i to uglavnom pred golom gostiju iz Subotice.\nBojan Matić je već minut kasnije imao odličnu priliku da glavom matira golmana Spartaka, ali je bio zamalo neprecizan, da bi Petar Bojić konačno donio prednost Vojvodini.\nDrinčić je poslao dugu loptu, Bojić ju je glavom proslijedio do Nemanje Nikolića, ovaj mu na isti način odigrava loptu u prostor, da bi potom Bojić precizno šutirao za 1:0.\nDa utakmica na "Karađorđu" nije bila pretjerano zanimljiva govori i podatak da su igrači dva tima načinila 53 prekršaja za 90 minuta fudbala.\nSpartak nije uspijevao da zaprijeti na drugoj strani i pred odlazak na odmor su još jednom morali da vade loptu iz mreže.\nSlabo su se snašli gosti u jednoj situaciji poslije kornera, a Lazar Tufegdžić nije dobro odreagovao u svom petercu i Nikolić glavom postiže drugi gol ove sezone.\nDo kraja poluvremena, malo je nedostajalo da pravo niotkuda Spartak stigne do pogotka, poslije greške Emila Rockova, ali su domaći imali sreće.\nU nastavku je Vojvodina uspješno održavala stečenu prednost. Gosti su imali nekoliko solidnih poluprilika, da bi na drugoj strani Drinčić zaprijetio iz slobodnog udarca na ivici šesnaesterca.\nKako je vrijeme odmicalo, tako je Vojvodina bivala sve sigurnija, a tek povremeni pokušaji Spartaka nisu uspijevali da ih značajnije ugroze.\nMeč su bez ikakvih problema priveli kraju i tako prekinuli niz poslije uzastopnih poraza na svom terenu od Crvene zvezde i Voždovca.\nNenad Lalatović se tako na klupu Vojvodine vratio pobjedom, pošto na prethodna tri meča nije mogao da vodi tim poslije sada već famoznog skandala u Nišu.\nVojvodina je u prethodna tri meča protiv Spartaka na svom terenu zabilježila tri poraza, tako da će ih dodatno obradovati trijumf kojim su stigli na čelo Superlige.\nIstina, Novosađani imaju i utakmicu više od TSC Bačke Topole i dva više od Crvene zvezde i Partizana, ali će svakako u dobrom raspoloženju dočekati reprezentativnu pauzu.\nTabela: Vojvodina (+1) 25, Bačka Topola 24, Crvena zvezda (-1) 24, Partizan (-1) 23, Čukarički (-1) 22, Radnički 16, Voždovac 14, Spartak (+1) 12, Napredak 11, Proleter 11, Javor 9, Mladost 9, Radnik (-1) 8, Inđija 7, Rad 6, Mačva 3.\nVojvodina FK Vojvodina Superliga Srbije


ŠEHOVIĆ: Dostavljeni materijal nepotpun, ne sadrži Informaciju o polaznim osnovama za emisiju - Volim Podgoricu\nPočetna/Najčitanije/ŠEHOVIĆ: Dostavljeni materijal nepotpun, ne sadrži Informaciju o polaznim osnovama za emisiju\nŠEHOVIĆ: Dostavljeni materijal nepotpun, ne sadrži Informaciju o polaznim osnovama za emisiju\nAndjela Send an email 16. Decembra 2020.\nMaterijal koji je Vlada dostavila parlamentu u vezi sa emitovanjem državnih obveznica je nepotpun, jer ne sadrži Informaciju o polaznim osnovama za realizaciju emisije, ocijenio je potpredsjednik Socijaldemokrata (SD) i poslanik u Skupštini, Damir Šehović.\nOn je kazao da ne samo da je Vlada usvojila Informaciju o rezultatima emisije četiri dana prije nego je istu Ministarstvo finansija poslalo izvršnoj vlasti, nego nije dostavila parlamentu još jedan važan dokument.\n“Dostavljeni materijal je nepotpun, jer ne sadrži Informaciju o polaznim osnovama za realizaciju emisije obveznica koje će biti izdate na međunarodnom tržištu, a koja je prethodila realizovanoj spornoj tajnoj emisiji. Na osnovu toga se, između ostalog, može utvrditi da li je posao zakonit ili ne”, naveo je Šehović u saopštenju.\nOn je rekao da se postavlja pitanje zašto poslanicima nije dostavljena pomenuta Informacija i kada je ona koja je dostavljena usvojena na Vladi.\n“U tom smislu cijenimo cjelishodnim da se naknadno dopuni dokumentacija Informacijom o polaznim osnovama za realizaciju emisije obveznica koje će biti izdate, odnosno emitovane na međunarodnom tržištu u ovoj ili u narednoj godini, kao i zapisnikom sa sjednice Vlade, kako bismo konačno saznali pravu istinu o datumu usvajanja dostavljenog materijala”, saopštio je Šehović.\nPrema njegovim riječima, evidentno je da dokumentacija u koju su imali uvid nedvosmisleno ukazuje da ne odgovara istini nekoliko puta saopštena tvrdnja predsjednika Vlade Zdravka Krivokapića da nijesu imali adekvatnih i relevantnih podataka.\n“Informacija dostavljena na zahtjev svih poslaničkih klubova to na najkonkretniji način demantuje. Uostalom, i sam ministar finansija, Milojko Spajić, je potvrdio takvu tvrdnju na konferenciji za novinare, zahvalivši se kolegama iz Ministarstva sa kojima je očigledno, i prije nego je zvanično postao član 42. Vlade, radio na zaduženju”, rekao je Šehović.\nOn tvrdi da i nakon čitanja dostavljene dokumentacije ostaje nejasno zašto je Krivokapić doveo u zabludu poslanike i cjelokupnu javnost, jer nije nijednom u svojim brojnim medijskim nastupima ukazao na potrebu zaduženja od cijelih 750 miliona eura.\n“I dalje ostaje enigma kako se došlo do te cifre, te ko je i na osnovu čega utvrdio da je to potreban, a nedostajući iznos sredstava, koji je obezbijeđen emisijom”, naveo je Šehović.\nOn je saopštio da sada, kada su dobijene dodatne informacije, nema nikakve dileme da je realizovano zaduženje nepovoljnije u odnosu na ono koje je Crna Gora u prethodnoj emisiji dobila, ali i nepovoljnije od emisije koje su pojedine susjedne zemlje sa istim kreditnim rejtingom realizovale.\n“U odnosu na ova i brojna druga pitanja, javnost očekuje detaljne odgovore”, poručio je Šehović.\nDamir Šehović SD\nBRATIĆ: Glas studenata treba da bude glas slobode


Kuća Na Ivici Noći - Ketrin Baner | knjige.at\nKuća Na Ivici Noći količina\n„Ostrvo Kastelmare jeste izmišljeno, ali ovaj zanosni roman može biti vaša karta za jedno dugačko, lepo putovanje.“ People\nZanosna saga o četiri generacije jedne porodice koja živi i voli na čarobnom italijanskom ostrvu – i spaja u sebi romantiku Predivnih ruševina Džesa Voltera sa magičnim tkanjem romana Izabel Aljende.\nKastelamare je ostrvo dovoljno daleko od kopna da na njega mnogi zaborave, ali ne i dovoljno daleko da izbegne svim nemirima velikog sveta. U središtu ostrvskog života nalazi se kafić obrastao u buganviliju, prozvan Kuća na ivici noći, gde se meštani okupljaju da razgovaraju i ogovaraju.\nBudite prvi koji će napisati recenziju za „Kuća Na Ivici Noći“ Odustani od odgovora\nSve Će Plima Odneti\nOgledi O Ljubavi I Slob...\nTridesete: Ništa Nije K...\nNe Oklevaj Ni Tren\nSrcem U Otadžbini


EP za paraolimpijce: Jokić peti vazdušnim pištoljem - Sportske vesti - Savremenisport.com\nNaslovna :: Sportske vesti ::\tEP za paraolimpijce: Jokić peti vazdušnim pištoljem\nEP za paraolimpijce: Jokić peti vazdušnim pištoljem\nNajuspešniji srpski strelac drugog dana Evropskog prvenstva u parastreljaštvu u Beogradu bio je Rastko Jokić. Strelac beogradskog SKOSI Pobednik zauzeo je peto mesto u gađanju vazdušnim pištoljem u kategoriji SH1.\nTokom većeg dela finala, Jokić je bio u konkurenciji za odličja, ali posle 18. serije, kada ispada petoplasirani, zaostajao je samo 0,3 kruga za četvrtoplasiranim. Tim Srbije (Rastko Jokić, Sredo Radović, Zoran Petković) je ekipno zauzeo četvrto mesto. Radović je bio 16, a Petković na 25. mestu u pojedinačnom plasmanu.\nVazdušni pištolj, klasa SH1: 1. Oleksej Denjisijuk (Ukrajina) 231,8, 2. Tomaš Pešek (Češka) 231,7, 3. Damir Bošnjak (Hrvatska) 209,7... 5. Rastko Jokić 174,5... Kvalifikacije:1. Pešek 564... 4. Jokić 561...16. Sredo Radović 547... 25. Zoran Petković 524... Ekipno: 1. Ukrajina 1.671, 2. Turska 1.669, 3. Poljska 1.651, 4. Srbija 1.632...\nVazdušna puška, ležeći, klasa SH1 (muško-ženska konkurencija): 1. Veronika Vadovicova (Slovačka) 243,5, 2. Nataša Hiltrop (Nemačka) 242,6, 3. Andrej Dorošenko (Ukrajina) 221,4… Kvalifikacije: 1. Veronika Vadicova (Slovačka) 640,2 (svetski rekord kvalifikacija)... 18. Laslo Šuranji 627,5...27. Zoran Poučki 621,7… Ekipno: 1. Nemačka 1.898,1, 2. Ukrajina 1890,9, 3. Francuska 1.899,4… (Srbija nije imala ekipu).


Prijedor24 - Više od informacije! Medonosna sezona u RS podbacila: Gorke cijene meda\nHome / Vijesti / Medonosna sezona u RS podbacila: Gorke cijene meda\nMedonosna sezona u RS podbacila: Gorke cijene meda\nLoši prinosi meda se i dalje nastavljaju, pričaju pčelari širom Republike Srpske, što će uticati i na cijenu meda, koja će dostići čak 20 KM. Prema riječima Saše Tomića, gradiškog pčelara, ovih dana vrca med.\nKaže, ovo je vjerovatno prvi i posljednji put ove godine. “Mraz je učinio svoje, imaću desetak kilograma po košnici. Na ovom našem krajiškom području teško cijene idu gore, ali nadam se da će ići do 15 KM”, priča Tomić. Pojašnjava da je kasni mraz uništio i bagrem i agaciju, dvije najjače paše, tako da je pokušavao na osnovu lipe popraviti prinose, no zbog katastrofalnih vremenskih uslova i tu je proizvodnja bila slaba. Da ova medonosna sezona nije zadovoljavajuća, ali je ipak bolja od prethodne, potvrđuje i Radivoje Maksimović, predsjednik Saveza udruženja pčelara Republike Srpske. “Imali smo velike gubitke tokom prošle godine, čak u nekim područjima i do 60 odsto prinosa. Ove godine su proljetni mrazevi izazvali oštećenja kod manje medonosnih biljaka.\nDosta pčelara u pojedinim opštinama je u lošoj situaciji, morali su tokom cijele prošle godine pa i ove prihranjivati pčele. Prepušteni su sami sebi da se bore”, priča Maksimović. Kaže da su na prinose meda uticala i velika uginuća pčelinjih zajednica. “Cijene su različite u zavisnosti od područja, ali definitivno rastu. Minimalna cijena iznosi 15 KM po kilogramu, ali ići će do 18, pa čak i 20 KM, zavisi od vrste meda”, tvrdi Maksimović. Prema riječima Jovana Vasilića, predsjednika Udruženja potrošača “Zvono” Bijeljina, mnogi potrošači odluče da uopšte ne kupe med kada na rafama vide cijene. Radovan Stevanović, pčelar iz Zvornika, kaže da su i na njihovom području cijene više u odnosu na prethodnu godinu za dvije-tri marke.\nDodaje da problem pčelarima zadaje i lažni med na policama i da kupci treba da paze pri kupovini. “Vjerujem da su ljudi tokom prošle i ove godine zaradili milione na patvorenom medu, a naši inspektori ništa ne rade povodom toga”, tvrdi Stevanović, koji se već 40 godina bavi pčelarstvom.


Špijunaža se nastavlja - naravno... | Izbor iz štampe | DW | 15.01.2014\nŠpijunaža se nastavlja - naravno...\nSaznanje da SAD ne nameravaju da obustave špijuniranje u Nemačkoj, pa samim tim ni da potpišu ugovor sa Berlinom o zabrani špijunaže, jedna je od glavih tema komentara nemačkih dnevnih listova\nPregovora o zabrani špijuniranja između SAD i Nemačke – neće biti. To su prvi saznali novinari lista Zidojče cajtung i javnog servisa televizije NDR. U poslednjem broju minhenski dnevnik (15.1) piše da je to izazvalo „ogorčenje političara vlade i opozicije, mada nikoga nije iznenadilo. U socijalnim mrežama se već razmatra kako reagovati na odbijanje Vašingtona. A SPD sada želi da se kancelarka Angela Merkel (CDU) sa američkim predsednikom Barakom Obamom dogovori oko sporazuma o smanjivanju američkih špijunskih aktivnosti na nemačkom tlu.“ List prenosi i izjavu socijaldemokratskog političara Mihaela Hartmana da će, SAD, ako ne prestanu sa špijunažom, „doterati cara do duvara“ – on smatra da su činjenice da se Nemačka i SAD nalaze u istom bezbednosnom savezu i da vode pregovore o stvaranju zone slobodne trgovine nešto o čemu treba razmisliti kao o sredstvu pritiska na Vašington.“\nRojtlinger general ancajger (Rojtlingen) smatra da su Sjedinjenim Američkim Državama „sopstveni bezbednosni interesi važniji od građanskih prava ljudi u drugim državama. Zato vlasti u Vašingtonu sprovode najdalekosežniji mogući, ili bolje reći: totalni, nadzor. Interesi jedne zemlje su važniji od prijateljskih veza, rekao je nedavno bivši američki ambasador u Nemačkoj Džon Kornblum. Za nas je teško da naučimo da i u nemačko-američkim odnosima treba da se zna: prijatelj prisluškuje.“\nSAD ne odustaju od špijuniranja Berlina\nDa li je sporazum o zabrani uzajamnog prisluškivanja između SAD i Nemačke pred propašću? Vašington navodno, kako izveštavaju nemački mediji, i dalje želi da prisluškuje nemačke političare.\nVestdojče cajtung (Diseldorf) piše: „Koalicioni partner SPD […] sada širi očekivanja da će Angela Merkel već srediti stvar prilikom sledeće posete Sjedinjenim Američkim Državama… U tome ima otrova: jer, i drugovi (socijaldemokrate) znaju da kancelarka više neće moći da spreči neuspeh tog sporazuma.“\n„S obzirom na ovo otvoreno nepoštovanje nacionalnog suvereniteta među navodnim prijateljima i partnerima, vreme je da se udari šakom o sto i da se na diplomatskoj klavijaturi zasvira oštrim tonovima“, piše Ditmaršer landescajtung (Hajde): „Od uzdržane kancelarke i njene svite to, doduše, ne treba očekivati… (Ministar unutrašnjih poslova) Tomas de Mezijer je samo tajanstveno ukazao na poverljivost razgovora. Poverenje se u međuvremenu izgubilo.“\nZidvest prese (Ulm) navodi da „u crveno-crnoj koaliciji raste ogorčenje zbog ponašanja američke administracije – zbog toga je krajnje vreme da kancelarka otvoreno porazgovara sa predsednikom Obamom. Ono što Vašington već godinama garantuje svojim saveznicima u Kanadi, Velikoj Britaniji, Australiji i Novom Zelandu, mora da važi i za američko-nemački odnos: među prijateljima ne sme da postoji međusobno špijuniranje. Ako Obama ne želi da se drži tog principa, onda on u odnosima sa Nemačkom stvara tešku krizu poverenja. A to teško da može biti u njegovom interesu, ili u interesu kancelarke.“\n„Ovo uzbuđenje verovatno ne mogu da shvate čak ni evropski saveznici, na čelu sa Francuskom i Velikom Britanijom“, piše Tiringiše landescajtung (Vajmar), „jer, oni znaju kako izgledaju igre odrasle svetske diplomatije: ako nekoga uhvate u prljavoj igri, na bini će biti problema, ali iza kulisa – špijunaža se nastavlja. Ako Nemci više ne žele da ih prisluškuju, moraju da se tehnički zaštite i da prestanu da drže svoje podatke na serverima SAD ili drugih zemalja. Naivno ogorčenje […] samo čini Nemačku slabijom nego što bi mogla da bude.“\nPovezani sadržaji Nemačka, Sjedinjene Američke Države (SAD), Nemačka\nKljučne reči NSA, Snouden, Berlin, Nemačka, SAD\nTrajni link https://p.dw.com/p/1AqlN\nReforma na veštačkom disanju 19.11.2018\nFrancuski predsednik Makron od dolaska na vlast zagovara reformu evrozone. Glavna ideja – zajednički budžet. No to nailazi na ogromne otpore i teško da su kompromisi mogući na sastanku ministara finansija u ponedeljak.


Banja Luka: Šetnjom kroz centar obilježen Međunarodni dan lica sa invaliditetom (FOTO) – mojKontakt portal – Radio Televizija Kontakt\nBanja Luka: Šetnjom kroz centar obilježen Međunarodni dan lica sa invaliditetom (FOTO)\nŠetnja u Sarajevu organizovana je ispred Katedrale srca Isusova, a u Banjaluci ispred Narodnog pozorišta Republike Srpske pa do Parka Petar Kočić gdje su stand-up komičari iz AKT Alija Sirotanović priredili satirični skeč kako bi pokazali odnos vlasti Bosne i Hercegovine prema licima sa invaliditetom.\nOva šetnja organizovana je kako bi lica sa invaliditetom skrenula pažnju na sebe i kako bi pokazali javnosti da oni nisu samo lica sa nedostacima, nego su isti kao i svi ostali građani te kao takvi treba da imaju ista prava. Oni žele da prikažu svoj nepovoljan položaj u društvu prema kojem bivaju diskriminisani. Ovom malom šetnjom žene invalidi dižu svoj glas protiv diskriminacije i traže da se prepozna i poštuje njihova različitost i da im se pruži jednaka mogućnost za obrazovanje, zapošljavanje, političko učešće, porodicu, dom, zdravlje. Tokom današnje šetnje pokušali su da prikažu svoj položaj u društvu kroz transparente na kojima je pisalo: želim da budem majka; privlačna; nevidljivi; zelimo da postanemo vidljivi; žene,..\nJedna od koordinatorica Mreže žena sa invaliditetom Tanja Mandić objašnjava šta za nju pretstavlja ova šetnja:\n„Žene sa invaliditetom su danas odlučile da 3. decembar – Međunarodni dan lica sa invaliditetom, proslave tako što će u fokus staviti jednu od najosjetljivijih društvenih grupa – žene sa invaliditetom. U toku je akcija 16 dana aktivizma – akcija koja upozorava na rodno uslovljeno nasilje i mi smo se na taj način pridružili ženskoj mreži BiH pod sloganom ni jedna žena nije nevidljiva.“\nTanja naglašava da žene u društvu imaju jako nepovoljan položaj i imaju iskustvo da ih ne posmatraju ravnopravno i ne vide sve njihove društvene uloge koje one mogu da obavljaju ili im često zamijeraju što društvene uloge koje su im nametnute ne obavljaju onako kako društvo zamišlja da bi trebalo da bude. Ova šetnja imala je podršku institucija i nevladinih organizacija.\nŽene sa invaliditetom traže podršku kroz implementaciju Konvencije Ujedinjenih nacija o osobama sa invaliditetom, CEDEW konvencije i da se formira politika i strategija koja će jasno prepoznavati žene sa invaliditetom kao društvenu grupu.\nPoginuo imigrant na makedonsko-grčkoj granici\nNestao 30. novembra – juče pronađen vezanih ruku i nogu


SRBIJA I BUGARSKA IGRAĆE U DIMITROVGRADU: Štefanek i Marinković za velike događaje na jugu zemlje!\nPREKO SLAVIŠE KOKEZE SAM DOŠAO DO VELJE NEVOLJE: Aca Bosanac u policiji 37\t53\n30.01.2019. 09:53h 30.01.2019. 09:56h\nJučerašnji boravk u Dimitrovgradu, predsednik Davor Štefanek i generalni sekretar Goran Marinković iskoristili su i za obilazak Sportskog centra „Park“. Tu su ih dočekali, kako predstavnici lokalne samouprave - predsednik Skupštine opštine Dimitrovgrad Zoran Đurov i njegov zamenik Srđan Savov, tako i predstavnici Sportskog saveza i Sportsko turističkog centra Caribrod Vasil Andrejev, Mikan Andreev, Branislav Vasov, Jelena Petrović.\nIz Sportskog saveza Srbije poručili su da su veoma zadovoljni koliko se ulaže u sport, sportska hala ispunjava visoke kriterijume, a dogovoreno je i pružanje podrške za završetak izgradnje strelišta u okviru kompleksa.\nDimitrovgrad kao opština na samoj granici Srbije i Bugarske odlično je mesto za organizaciju utakmica između ove dve zemlje, ideja je mnogo, a uz podršku Sportskog saveza Srbije i naravno Ministarstva omladine i sporta, planovi će biti sprovedeni u delo.\nDavor ŠtefanekGoran MarinkovićSportski saves SrbijeDimitrovgrad


Sportske.net - U prošlom kolu bilo je velikih grešaka, ko će u sredu suditi Zvezdi i Partizanu?\nMože li sledeće kolo da bude jedno od retkih tokom kojeg neće biti polemika oko sudijskih odluka?\nSerija malera za Kragujevčane, još jedan golman mora na operaciju\nStevanović: ''Može i 1:0 u 90. minutu, samo da prođemo dalje''\nSuperliga izabrala najboljeg u drugom kolu, "grobari" će se obradovati\nSve utakmice 19. kola Linglong Superlige Srbije biće odigrane u sredu, a kao i obično, utakmice Crvene zvezde i Partizana naći će se u centru pažnje.\nAktuelni šampion i lider na tabeli Crvena zvezda gostuje u Lučanima, gde će odmeriti snage sa domaćom ekipom Mladosti (sreda, 15h), a pravdu u tom susretu deliće glavni arbitar Lazar Lukić.\nPartizan će dva sata kasnije dočekati ekipu kruševačkog Napretka, a glavni sudija te utakmice biće Novica Anđelovski.\nNaš najcenjeniji arbitar na evropskoj sceni u ovom trenutku je, posle odlaska Milorada Mažića u Kinu, Srđan Jovanović, koga ćemo na delu videti sutra (15h) na Banovom brdu, u duelu Čukaričkog i TSC-a.\nNovak Simović je delegiran za glavnog sudiju utakmice Voždovac - Radnički (15h), a Dragan Čolović deliće pravdu u Novom Sadu, u meču između Vojvodine i Radnika (17h).\nDanilo Grujić će u Suboticu, na utakmicu između Spartaka i Proletera (17h), Zoran Široki je delegiran za glavnog sudiju meča između Mačve i Javor Matisa (17h), a glavni udija u duelu Inđije i Rada (13h) biće Miloš Milanović.\nNjima ce Sarl Mino (nije fudbalski sudija), a nama Damir Skomina ili onaj Poljak jer ce doci i to vreme.\nU prošlom kolu? Još iz prošlog milenijuma se dešavaju velike greške u zvezdinu korist. Ne interesuje me ko će od zvezdinih sudija da sudi, svi su isti i nikome nije mesto u srpskom fudbalu. Svi napolje iz srpskog fudbala, VAR, strane sudije i srpski Kalčopoli pa da vidimo ko je najbolji, a ne da nameštaju sve što može, a što ne može da beže kao što su pobegli sa Banovog Brda do naredne godine.\nZar ne igraju 14.12. na BB? Retoricko pitanje.\nA,gelovski ti ne smeta ?


Izrada WEB sjedišta za Odbojkaški klub Kvarner | Repository of the University of Rijeka, Faculty of Maritime Studies - FMSRI Repository\nIzrada WEB sjedišta za Odbojkaški klub Kvarner\nPavlović, F. (2020). Izrada WEB sjedišta za Odbojkaški klub Kvarner (Undergraduate thesis). Retrieved from https://urn.nsk.hr/urn:nbn:hr:187:845385\nPavlović, Fran. "Izrada WEB sjedišta za Odbojkaški klub Kvarner." Undergraduate thesis, University of Rijeka, Faculty of Maritime Studies, Rijeka, 2020. https://urn.nsk.hr/urn:nbn:hr:187:845385\nPavlović, F. (2020). 'Izrada WEB sjedišta za Odbojkaški klub Kvarner', Undergraduate thesis, University of Rijeka, Faculty of Maritime Studies, Rijeka, accessed 20 June 2021, https://urn.nsk.hr/urn:nbn:hr:187:845385\nPavlović F. Izrada WEB sjedišta za Odbojkaški klub Kvarner [Undergraduate thesis]. Rijeka: University of Rijeka, Faculty of Maritime Studies, Rijeka; 2020 [cited 2021 June 20] Available at: https://urn.nsk.hr/urn:nbn:hr:187:845385\nF. Pavlović, "Izrada WEB sjedišta za Odbojkaški klub Kvarner", Undergraduate thesis, University of Rijeka, Faculty of Maritime Studies, Rijeka, Rijeka, 2020. Available at: https://urn.nsk.hr/urn:nbn:hr:187:845385\nCite this item: https://urn.nsk.hr/urn:nbn:hr:187:845385\nTitle Izrada WEB sjedišta za Odbojkaški klub Kvarner\nTitle (english) Website development for Volleyball club Kvarner\nAuthor Fran Pavlović\nMentor Dario Ogrizović (mentor)\nMentor Valentina Šutalo (komentor)\nOK Kvarner i nadzorna ploča\nOK Kvarner and dashboard\nCreated on 2020-11-19 07:04:07


Vozači u BiH konačno će biti oslobođeni dugih procedura registracije vozila – Radio Feral\n05/12/2019 05/12/2019 Mirsad Zulic\t0 Comments\nVozači u Bosni i Hercegovini uskoro će konačno biti oslobođeni složenih administrativnih barijera prilikom registracije vozila s obzirom da Ministarstvo komunikacija i prometa Bosne i Hercegovine priprema novi pravilnik o registracijama koji je sada u formi nacrta.Kako saznajemo, cilj nadležnog državnog ministarstva jeste osloboditi vozače dugotrajnih procedura koje su neprihvatljive u 2019. godini. Plaćati 13 uplatnica i odlaziti na nekoliko adresa radi produženja registracije vozila (što radi osiguravajuća kuća ili sam vlasnik vozila) možda se moglo tolerisati prije deset ili dvadeset godina, ali ne i danas, ističu iz Ministarstva.\nVozačima bi uz popunjeni obrazac trebali predložiti i druge dokumente poput dokaza o vlasništvu nad vozilom, dokaza o identitetu vlasnika vozila, dokaz o postupku homologacije, polisa osiguranja…\n“Želimo omogućiti građaninu koji dođe na tehnički pregled vozila, ukoliko nije mijenjao vlasništvo nad vozilom, i ako je vozilo tehnički ispravno, da može proceduru produženja registracije završiti na tehničkom pregledu. Cilj je da se maknemo od administrativnih procedura. Stoga tražimo da ministarstva unutrašnjih poslova ovlaste stanice za tehnički pregled da rade za njih produženja registracije. MUP-ovi ne vide vozila ni prilikom prve registracije, kao ni kod produženja. Na primjer, u Hrvatskoj stanice za tehnički pregled rade i prvu registraciju, kao i svako naredno produženje. U Srbiji se registracija produžava u stanicama za tehnički pregled već godinama. Uzeli smo upravo ono najbolje iz okruženja i stavili to u naš pravilnik. Vozači nemaju nijednog razloga da odlaze u MUP prilikom registracije vozila, niti da plaćaju bilo kome da za njih posreduju u toj proceduri. Treba stanice tehničkog pregleda da im nalijepe novu stiker naljepnicu te da ih upišu u bazu da su i dalje registrovani”, pojasnili su nam iz Ministarstva komunikacija i prometa BiH.\nU tom smislu, MUP-ovi bi morali osmisliti sistem plaćanja koji će vozače osloboditi mnoštva različitih uplatnica. Kako kažu iz Ministarstva prometa i komunikacija BiH, na taj način građani bi mogli registrovati vozila za 20 do 25 minuta.\nU Nacrtu novog pravilnika navodi se: “Organ nadležan za registraciju može rješenjem ovlastiti pravnu osobu ovlaštenu za vršenje tehničkog pregleda vozila da izdaje stiker naljepnice za vozila koja su upisana u bazu podataka o registrovanim vozilima. Za izdavanje stiker naljepnice može se ovlastiti pravna osoba ovlaštena za vršenje tehničkog pregleda vozila.\n“Novim pravilnikom bilo bi uređeno i da bivši vlasnici vozila mogu u svom osiguravajućem društvu vratiti novac od preostale polise osiguranja. Također, vozila kojima osiguranja isplate štetu nakon učešća u saobraćanoj nesreći morat će odlaziti na tehnički pregled kako bi se utvrdilo mogu li učestvovati u saobraćaju nakon popravka.\n“Potvrda o registraciji i vlasništvu plave je boje pravougaonog oblika. Izrađuje se u formi inteligentne kartice dizajnirane u formatu ID-1, višeslojnom tehnologijom od polikarbonatnog materijala sa ugrađenim čipom u skladu sa standardima za identifikacione kartice sa integriranim kolom, sa zaštitnim elementima na obrascu: mikroštampa, OVI, guilloche linije, iris štampa, UV štampa, UV niti, kinegram i MLI (Multiple laser image) zona. U čip Potvrde o registraciji i vlasništvu podaci se unose na način koji omogućava čitanje podataka čitačima identifikacionih kartica kao što su čitači tahografskih kartica”, navodi se u Nacrtu pravilnika o registraciji vozila.\n← Danas počinje isplata penzija za novembar\nKalesijac Narcis Zulić 7 godina kao volonter doprinosi razvoju lokalne zajednice →\n13/02/2016 Mirza Musanovic\t0\nDanas počinje isplata penzija za mjesec novembar


PRIVATIZACIJA NIS-a – TROŠNE KUĆE NA MENHETNU\nKonsultantski konzorcijum Meril Linč-Rajfajzen je ponudio Vladi Srbije veoma "interesantan" izveštaj. Uopšten zaključak, na osnovu ponuđenog izveštaja može se formulisati sledećim stavom - NIS je trošna kuća sa malom vrednošću. Znači situacija, za Srbiju ne baš sjajna sa stanovišta buduće privatizacije NIS-a. Ali, tu su stručnjaci MLR konzorcijuma koji ipak traže rešenje kojim će vlada RS uspeti da ostvari, ipak, kakvu takvu cenu za pomenutu trošnu kuću.\nNo, hajde da vidimo da li je baš tako...\nVršeći analizu energetskog tržišta u Evropi, MLR konstatuje da su u poslednjih 15-20 godina ulaganja u nove rafinerijske kapacitete ograničena, a tražnja za derivatima je velika. Dalje se kaže da je zahvaljujući povećanoj tražnji eliminisan višak rafinerijskih kapaciteta koji je postojao 80-tih i 90-tih godina, što može implicitno podrazumevati da je rafinerijska prerada blizu tačke saturacije (zasićenja). A to znači da povećanje ponude derivata sa ciljem da se odgovori rastućem trendu tražnje, podrazumeva ili izgradnju novih ili kupovinu postojećih rafinerijskih kapaciteta. Prva solucija podrazumeva velika investiciona ulaganja, a druga podrazumeva kupovinu još neprivatizovanih kapaciteta u regionu. Sjajno je što su nas konsultanti obavestili da su samo još naši kapaciteti u Pančevu i Novom Sadu ostali neprivatizovani, ali je žalosno što ta činjenica nije ni malo uticala na njihov izveštaj.\nDruga bitna stvar za energetsko tržište jeste sama promena u strukturi ponude sirove nafte. Kako MLR konstatuje dolazi do sve veće ponude teške kisele nafte (Rusija, Bliski Istok) zbog sve većeg pada proizvodnje lake slatke nafte u zrelim evropskim proizvodnim basenima (Severno more). Ovo je jako interesantna konstatacija kojoj se ne pridaje veliki značaj, jer kako MLR zapaža bez odgovarajućih kapaciteta za konverziju, prerada teške i kisele sirove nafte daje veće količine mazuta, a manje lakih derivata. Zatim se zaključuje da Evropska prerađivačka industrija nema dovoljno kapaciteta za konverziju pa proizvodi više mazuta, a manje lakih derivata za kojim postoji velika tražnja na tržištu. Takođe se kaže da ulaganje u takve kapacitete zahteva značajna ulaganja i nekoliko godina planiranja i gradnje . Ovo je jako bitno za privatizaciju NlS-a jer vreme za potencijalne investitore curi neverovatnom brzinom, a posle ću objasniti i zašto.\nSTRATEŠKI POTENCIJALI NIS-a\nGotovo stidljivo MLR nas obaveštava o određenim komparativnim prednostima u delu u kojem se analizira tržište u Centralnoj i Istočnoj Evropi (CIE) i Srbiji. Naime uzgred se ukazuje na određene strateške značaje Srbije kao komercijalnog i tranzitnog čvorišta, te se tako spominje Koridor 10, reka Dunav i nešto što je najvažnije - izgradnja Panevropskog naftovoda Konstanca - Trst. Panevropski naftovod je izuzetno značajna strateška investicija i to ne samo za zemlje EU, jer ne smemo ispustiti iz vida činjenicu da se Chevron (bivši Chevron Texaco), druga po veličini kompanija u Americi, veoma interesuje za finansiranje projekta.\nHajde da pokušamo da povežemo kockice, i vidimo šta bi to interesovalo potencijalne kupce NIS- a. MLR konzorcijum je naveo da bi moguće investitore u najvećoj meri interesovale rafinerije, i kao glavni razlog navodi snabdevanje celokupnog regiona, iako ne definiše šta bi region podrazumevao - Srbiju, Balkan ili šire.\nDa sve ovo posmatramo iz drugoga ugla. Panevropskim naftovodom bi se transportovala nafta sa Urala i Bliskog Istoka, koja kao što je rečeno spada u teške sirove nafte za čiju preradu su potrebni kapaciteti u kojima Evropa oskudeva, a zahtevaju velika ulaganja kao što je MLR zaključio. Rafinerije u Pančevu i Novom Sadu se nalaze na takvom položaju da bi potencijalni investitor ulaganjem u pomenute rafinerije omogućio preradu sirove nafte i skladištenje derivata uz daleko manje transportne troškove. Naime, naftovod prolazi kroz Pančevo, a Dunav pruža mogućnost malih transportnih troškova do Novog Sada. Ulaganje u evropske rafinerije, pored inicijalno velikih izdataka, nosi i trošak transporta od Trsta. Znači više se isplati uložiti u Pančevo i Novi Sad i napraviti od njih stvarno regionalni centar naftne industrije koji će daleko prevazilaziti okvire Srbije.\nNaravno, ovo je strategijsko razmišljanje, ali upravo takvo razmišljanje mora biti primarno kada govorimo o privatizaciji NlS-a. Ne radl se samo o I i II fazi privatizacije, već se mora posmatrati duži period od 20-30 godina kada se razmišlja o namerama investitora. Drugo, privatizacija NlS-a se mora posmatrati i geopolitički, jer ako su Amerikanci (Chevron) već zainteresovani za finansiranje naftovoda (čitaj kontrolu energetskih tokova), onda je i sasvim razumno interesovanje Rusije za NIS (čitaj takođe kontrola energetskih tokova). Naravno, učešće Amerike u Panevropskom naftovodu neminovno nas dovodi i do pitanja statusa Kosova jer je Amerikancima potrebna vojna i bezbedonosna logistika kako bi štitili i kontrolisali strateški važan projekat za njih (ako uzmemo u obzir tendenciju u promeni strukture ponude nafte i buduću zavisnost EU od iste). Da skratimo, onaj ko kupuje NIS kupuje položaj, budućnost i strateški uticaj u sledećih 50-tak godina na ovom prostoru. A mi na žalost nismo pokušali vezati prodaju NIS-a za podršku na predstojećim pregovorima oko statusa Kosova.\nNaravno da ovo ne postoji u izveštaju. A šta još postoji u izveštaju MLR-a? Postoji nekoliko "trojanaca" koji imaju za cilj da ukažu na NIS kao trošnu kuću. Poprilično se marginaiizuje aktivnost NlS-a na istraživanjima i proizvodnji. Napominje se da nalazišta i koncesije nisu toliko značajna i da bi njihova dalja eksploatacija zahtevala značajno ulaganje kroz primenu moderne tehnologije i "iskustvo" koje potencijalni investitori imaju. Nisu značajna, ali istovremeno se od vlade traži da pruži jasne garancije i sigurnost eksploatacije istih kroz promenu nekoliko zakona!\nRafinerijska prerada je "ocrnjena", i čak je napomenuto, da će ukidanjem ograničenja na uvoz derivata, ostale rafinerije u Jugoistočnoj Evropi sa viškom rafinerijskih kapaciteta (iako smo na početku naveli da postoji nedostatku prerađivačkih kapaciteta u Evropi) moći da snabdeva Srbiju. Ovo je očit primer «trojanca» tj. direktnog umanjenja potencijalne vrednosti NIS-a!\nTrojanac postoji i kod skladištenja, gde konsultanti konstatuju da je NIS vlasnik svih skladišnih terminala koji se koriste za distribuciju derivata u Srbiji. Navode se tri opcije od kojih se predlaže ona koja podrazumeva stavljanje terminala u isti paket sa ostatkom NIS-a, uz nametanje garancija koje bi obezbedile isti otvoreni pristup za sve kompanije na tržištu. Predlaže se da bi garancije morale da sadrže tarife za korišćenje skladišnih objekata. Trojanac je u tarifama jer se pomera priča sa skladišnih objekata na tarife, tako da skladišni objekti bezbolno prolaze uz marginalizovanje njihovog strateškog značaja za potencijalnog kupca. Znači u ovom slučaju ne radi se toliko o obezvređivanju vrednosti koliko o neisticanju potencijalne značajnosti skladišnih objekata za kupca, posebno ako imamo u vidu prethodnu analizu koju sam izneo.\nPromišljanja MLR konzorcijuma o smanjenju kapaciteta rafinerije Novi Sad takođe indirektno utiču na obezvređivanje vrednosti NlS-a, jer kao utemeljenje imaju samo delimično u aktuelnom stanju, a potpuno ignorišu napred navedene tržišne i strategijske promene u eksternom okruženju.\nNa kraju kao šlag na tortu ide i faza privatizacije, prodaja 37.5% udela strateškom investitoru, i to kakva prodaja!!! Naime za 25% udela postoji tržišno nadmetanje, a dodatnih 12.5% ide kroz uvećanje nominalnog kapitala putem povećanja u iznosu od 1.63 miliona novoizdatih akcija. Na osnovu pretpostavke vrednosti nominalnog akcijskog kapitala od 1.2 mlrd USD proizilazi da je nominalna vrednost jedne akcije oko 148 USD. Da napomenemo na početku, pretpostavka o nominalnoj vrednosti i nije toliko bitna za poentu koju želim da istaknem, ali će dobro poslužiti za igru brojevima.\nPretpostavimo sada, čisto teorijski, da će tržišno nadmetanje biti fer (bez dogovaranja) i da potencijalni investitori uviđaju strateški važan položaj NlS-a u periodu od 50 godina (ono što MLR nije potencirao, a napred je ukazano).\nTržišna cena od 300 USD po akciji znači da Vlada prodaje 25% NlS-a za 611 mil USD i da omogućava kupcu kupovinu oko 1.6 miliona akcija po ceni od 241 mil USD. Ako sada gledamo ukupan fond akcija nakon povećanja od 1.6 miliona, koji iznosi 9.78 miliona akcija, onda možemo da konstatujemo da će potencijalni kupac kupiti oko 21% akcija po ceni od 300 USD i 17% po ceni od oko 148 USD.\nOstvarivanje tržišne cene od 500 USD po jednoj akciji podrazumevalo bi da Vlada prodaje 25% NlS-a za milijardu USD i da omogućava kupcu kupovinu 1.6 miliona akcija po ceni od 241 mil USD. Ako sada gledamo ukupan fond akcija nakon povećanja od 1.6 miliona, koji iznosi 9.78 miliona akcija, onda možemo da konstatujemo da će potencijalni kupac kupiti 21% akcija po ceni od 500 USD i 17% po ceni od 148 USD.\nTržišna cena 700 USD po akciji znači da prodaja 25% NlS-a za oko 1,4 mlrd USD i da omogućava kupcu kupovinu 1.6 mil. akcija po «subvencionisanoj ceni» od 241 mil USD, pa će potencijalni kupac kupiti oko 21% akcija po ceni od 700 USD i oko 17% po ceni od 148 USD.\nPoenta je u sledećem - strateški značajan položaj NlS-a podrazumeva da će investitor želeti veoma brzo da izvrši značajna investiciona ulaganja (predviđen završetak panevropskog naftovoda 2012. godina) kako bi brzo iskoristio sve potencijalne mogućnosti koje NIS pruža, a MLR nije dovoljno istakao. A to znači da mi u stvari nekoga "častimo" za ono što on svakako namerava da uradi - izvrši značajna ulaganja! To je kao kada bi prodavali stan za recimo trećinu manju cenu osobi koja nam obeća da će ga okrečiti i staviti nove podove.\nMatematika je sasvim prosta. Pretpostavimo da u startu prodajemo 35% umesto 25%, ali sada bez dokapitalizacije.\nU I slučaju, kada smo pretpostavili da će tržišna cena dostići 300 USD, ostvarili bismo prihod od 856 mil USD, što znači u odnosu na predloženu I fazu privatizacije bolju vrednost za 3.5 mil USD (ako uzmemo u obzir dokapitalizaciju od 241 mil USD). A ako gledamo samo prihod Vlade bez dokapitalizacije, onda bismo imali bolji finansijski rezultat za 244 mil USD.\nU II slučaju, kada smo pretpostavili da će tržišna cena dostići 500 USD, ostvarili bismo prihod od oko 1,4 mlrd. USD, što znači u odnosu na predloženu I fazu privatizacije bolju vrednost za oko 166 mil USD. A prihod Vlade bez dokapitalizacije bi bio viši za 407 mil USD.\nU III slučaju, ako tržišna cena dostigne 700 USD prihod je oko 2 mlrd USD, što znači u odnosu na predloženu I fazu privatizacjje bolju vrednost za 330 mil USD. A prihod Vlade bez dokapitalizacije bi se povećao za 570 mil USD.\nZnači, što bude veća tržišna vrednost NlS-a pri kupovini 25% udela, to ćemo ispasti smešniji! Stoga bi bolji finansijski rezultat bio da se prodaje u startu 35% ili pak da se prodaje samo 25%, bez ekstra bonusa. No u ovoj igri cifara se često potpuno zaboravljaju i drugi benefiti za NIS i celo društvo: razvojni planovi i otvaranje kvalitetnih radnih mesta. Ovako niska cena za naftnu kompaniju u vreme ekstremno visoke cene nafte i profita u naftnoj industriji bi jedva bila opravdana garancijama budućeg kupca da će od NIS-a napraviti kompaniju od regionalnog značaja. U suprotnom, a ka tome se neminovno ide jer se skoro čitav proces tenderske privatizacije prepušta stranim konsultantima, to je rasprodaja «porodičnog imanja».\nNIS možda jeste porodična trošna kuća, ali na MENHETNU!


Odličan ulični lokal sa PVC portalima, novije gradnje, sa kupatilom! Lokal je uknjižen 1/1, bez ikakvih tereta i zabelezbi. Lokal je idealan za svaku delatnost, bilo da je prehrambrena ili uslužna. Nekretnina za svaku preporuku!


OBUKA ZA 500.000 NEZAPOSLENIH Potencijal i za poslodavce\nFoto: Posao.ba / Promo\nOko 500 hiljada nezaposlenih koji se nalaze na evidenciji Nacionalne službe za zapošljavanje značajan su ljudski resur za poslodavce u Srbiji, a njihovom prekvalifikacijom i dodatnom obukom, domaći poslodavci neće morati da traže radnu snagu iz inostranstva.\nDirektor Nacionalne službe za zapošljavanje (NSZ) Zoran Martinović dodaje da ne treba "dramatizovati" migratorna kretanja u regionu, a koja su ekonomsko-radnog karaktera, te da ga više brinu demogarfski faktori i negativan prirodni priraštaj u Srbiji.\nKretanje radne snage, koje je proteklih godina kako u Srbiji tako i u regionu ubrzano, jedno od temeljnih sloboda Evropske unije, naveo je Martinović na panelu posvećenom "odlivu mozgova" na 19. ekonomskom samitu Srbije u Beogradu.\nKao primer razmene radnika među državama, navodi da je NSZ prošle godine izdala oko 9.000 dozvola za rad strancima u Srbiji, a do kraja ove godine ta cifra će, kaže, biti premašena. "Migracije su poželjne, a Srbija nije nikakav izuzetak i nije jedina koja se suočava sa slobodnim kretanjem radnika", kaže Martinović.\nRazličita istraživanja o godišnjem odlivu u inostranstvo, dodaje, pokazuju da nisu svi odlasci građana Srbije u inostranstvo trajni već se deo građana vrati u našu zemlju.\nGodišnje NSZ posreduje i zaposli 500 do 550 lica u inostranstvu i to je, kaže, kontrolisano zapošljavanje sa svim garancijama.\nMeđutim, ostali koji odlaze tokom godine nemaju garancije države za posao koji im je obećan u nekoj zemlji.\nI dalje je, prema podacima NSZ, Nemačka najtraženija radna destinacija, a slede je Austrija, Švajcarska, Skandinavske zemlje a proteklih godina i Slovenija, iz koje opet, radnici odlaze najviše u Austriju. Postoji velika potrožnja za našim radnicima u Sloveniji, kaže, ali veliki broj njih odlazi nekontrolisano i bez garancija o uslovima rada koji ih tamo očekuju.\nU praksi se pokazalo, dodaje, da je najviše problema prilikom odlaska naših građana u neku zemlju da rade bilo u Slovačkoj. Nakon stupanja na snagu sporazuma o zapošljavanju naših radnika između Slovenije i Srbije, oko 300 zahteva za posredovanje za zapošljavanje naših radnika je stiglo u NSZ iz Slovenije.\n"Još uvek ima radne snage u Srbiji i mislim da naši poslodavci ne treba toliko da strahuju. Na našoj evidenciji ima 500 hiljada nezaposlenih lica. To je još uvek dovoljan resurs da naši poslodavci mogu da obezbede radnu snagu u Srbiji", ocenjuje Martinović.\nPotvrda takvog stava, kaže, leži u činjenica da strani investitori još uvek ne odustaju od dolaska u Srbiju i da većini njih možemo da obezbedimo potrebnu radnu snagu.\nTURISTIČKE TAKSE PODIŽU CENE NOĆENJA Evo koji grad će dogodine biti najskuplji u Evropi\n"Treba da se fokusiramo na to da za onaj broj ljudi koji nije spreman da odlazi u inostranstvo obezbedimo odgovarajuće obuke, veštine i znanja". Poboljšanje ukupnog ambijenta u zemlji, kaže, i obezbeđivanjem pristojnih zarada, može se uticati na smanjenje radnih migracija.\n"Upaljena je crvena lampica kada su u pitanju migracije ali i dalje imamo dovoljno resursa za tražnju poslodavaca", istakao je Martinović. Prošle godine, inače, Slovenija je izdala 10.000 radnih dozvola za državljenje Srbije koji su tamo na privremenom radu.\nMeđutim, preko NSZ u Sloveniju je otišlo tek nekoliko desetina lica, kaže Martinović, što prema njegovoj oceni govori da veliki broj građana tamo odlazi bez garancija da će dobiti posao koji im je obećan.\nGDE SE U SRBIJI NAJLAKŠE, A GDE NAJTEŽE DOLAZI DO POSLA Na evidenciji NSZ trenutno 527.000 lica\nKO IMA NAJVEĆE PROSEČNE PLATE U SRBIJI Zaposleni u sektoru KOJI NIJE IT zarađuju u proseku 133.000 MESEČNO\nProsečna neto avgustovska zarada, po podacima Republičkog zavoda za statistiku, iznosila je 49.773 dinara, ili 421 evro.\nSASVIM DRUGAČIJA ISPOVEST RADNIKA IZ NEMAČKE "Mesecima sam spavao u kamionu, tuširao se na pumpama i radio 15 SATI DNEVNO da bih uštedeo"\n"Kolega me je samo pitao: 'Je l' bi ti vozio u Nemačkoj?' i ja sam u glavi odmah to video kao dobru opciju, naročito nakon što mi je ispričao uslove. A onda sam otišao i stvari nisu bile ni izbliza tako sjajne...", ovako svoju priču o odlasku, životu i radu u Nemačkoj priča M.M. vozač kamiona čije je iskustvo u najmanju ruku turbulentno.\nISTRAŽIVANJE Koliko je STVARNO startapa u Srbiji i čime se bave?\nIz godine u godinu podaci govore da u Srbiji pored najboljih programera raste i broj startapa. Koliko startapa zapravo ima u Srbiji, koliko traju, na koja tržišta su orijentisani, neka su od pitanja koja je obrađivalo opsežno istraživanje koje je sprovela Inicijativa digitalna Srbija u saradnji sa kompanijom Startap Genome Iz San Franciska.\nNOVI TREND U AMERICI Nemate iskustva ili diplomu? Unajmljeni ste!\nSvi koji traže posao a nemaju kvalifikacije, sada imaju bolje šanse – bar u Sjedinjenim Američkim Državama, gde sve više kompanija prestaje da razmatra biografije. Poslodavci koji hitno traže radnike počeli su da isprobavaju nove metode, a koje podrazumevaju i to da budućem zaposlenom nisu potrebne diplome ili iskustvo.\nZa startap preduzeća iz Fonda za razvoj 27 miliona dinara\nFond za razvoj Srbije odobrio je 39 kredita u ukupnom iznosu većem od 1,2 milijarde dinara i odlučio o dodeli ukupno 59 miliona dinara bespovratnih sredstava.\nPremijum škola za programiranje u organizaciji Beogradskog instituta za tehnologiju\nBeogradski institut za tehnologiju – BIT, škola je za programiranje namenjena mladima koji su na početku karijere i onima koji žele da se prekvalifikuju.\nNA ULOŽENI DINAR STIŽU DVA Batat–slatki krompir ima prinos po hektaru oko 25 tona\nBatat je sličan krompiru, samo krupniji. Brzo raste i posle 90 dana od sadnje, vadi se iz zemlje. Rod po sadnici je oko kilogram i po. Tropska je biljka koja u Srbiji dobro uspeva, ali se retko gde gaji.\nONA JE NOVINARKA IZ FINSKE, A ON INFORMATIČAR IZ VALJEVA Zajedničko im je stado od 120 ovaca\nNa sedam hektara moderno organizovane farme u Jasenici, Finkinja Mia (41) i Valjevac Ivan Tadić (37), kao moderni pastiri šire stado romanovskih ovaca, najplodnije i ekonomski najisplativije rase.\nPOZNATI GLUMAC U OSMOJ DECENIJI POKREĆE BIZNIS Drugi poduhvat za sada teče "glatko"\nAmerički glumac Robert de Niro (75) sa sinom Rafaelom (43) i još nekoliko investitora kupio je zemljište u Kvinsu u Njujorku, gde bi na 19. aveniji trebalo da nikne "Wildflower studios“.\nPRERADA ZAČINSKOG POVRĆA KAO BIZNIS Paprika ima dobru cenu, ali nema ko da je bere\nSvaka domaćica zna da nema dobre zaprške bez vojvođanske paprike, ali put do trpeze najpoznatijeg začina iz ovog kraja nije nimalo lak, jer samo ručno obrana paprika daje kvalitet, a ove godine nema ko da je bere.\nĐorđeviću uručena bista Dostojevskog


Obilježen Svjetski dan fizioterapeuta | Palelive.com\nPočetna Novosti Aktuelnosti Obilježen Svjetski dan fizioterapeuta\nJavna zdravstvena ustanova “Dom zdravlja” Pale i saradnji sa Udruženjem fizioterapeuta Republike Srpske juče je u Palama obilježio Svjetski dan fizioterapeuta.\nCentar za fizikalnu rehabilitaciju /CBR/ drugu godinu zaredom 8. septembra na paljanskoj Promenadi obilježava Dan fizioterapeuta.\nDom zdravlja Pale svakodnevno u saradnji sa drugim javnim ustanovama i institucijama na području opštine Pale učestvuje u prepoznavanju ranih deformiteta kod djece te preduzima neophodne mjere u njihovom liječenju.\n“Mi se trudimo da poboljšamo kvalitet života naših pacijenata i da ih što bolje osposobimo za svakodnevne aktivnosti. U okviru obilježavanja organizovan je razgovor sa građanima, dijeljenje promotivnog materijala pacijentima, te predstavljanje osnovnih vježbi koje mogu raditi kod kuće”, izjavila je Zorica Šljuka, predsjednik udruženja fizioterapeuta istočne regije Republike Srpske.\nMeđunarodni dan fizioterapeuta prilika je za podizanje svijesti o djelotvornosti i uspjehu fizioterapeuta u prevenciji i liječenju različitih oboljenja.\nSvjetska Konfederacija fizioterapeuta (WCPT) ove godine u cijelom svijetu obilježava ovaj dan pod motom “Dodajmo život godinama”.\nPrethodni članakManifestacija u sjećanje na Duška Trifunovića\nNaredni članakZnačajna ulaganja u komunalnu i putnu infrastrukturu